Uckermark is 'n administratiewe distrik in die noordooste van die Duitse deelstaat Brandenburg wat sy naam aan die gelyknamige historiese landskap ontleen het. Met 'n oppervlakte van 3 058 km² is Uckermark die grootste landelike distrik in Duitsland, maar met 'n bevolking van slegs sowat 121 000 ook een van die mees yl bevolkte distrikte. Sy administratiewe sentrum is Prenzlau.


Northam is 'n dorpie in die Limpopo provinsie, Suid-Afrika. Die dorpie is 54 km suid van Thabazimbi. Die spoorlyn vanaf Thabazimbi na Rustenburg gaan deur die dorp. Die dorpie is deur EHJ Fulls op die plaas Leeukoppie uigelê en in 1946 geproklameer. Hierdie plaas en ander het behoort aan H Herd wat dit van Britse soldate gekoop aan wie dit toegeken was na die Tweede Vryheidsoorlog. Herd is toegelaat om die dorp se naam te kies en sy keuse het geval op Northam in Devonshire, Engeland. Daar is beduidende chroom en platinumneerslae in die omgewing. Die Oppikoppi musiekfees vind jaarliks in die omgewing plaas. Lys van dorpe in Suid-Afrika Subplek Northam tydens die 2011-sensus. "Travel distances". saexplorer. Besoek op 22 Julie 2015. Op Pad in Suid-Afrika. B.P.J. Erasmus. 1995. ISBN 1-86842-026-4


'n Stalagmiet is 'n keël van druipsteen wat regop staan en vanaf die grotvloer boontoe groei soos water daarop drup en kalsiet neergelê. Stalagmiete en stalaktiete kan soms aan mekaar vasgroei om 'n soliede kalsiet-kolom te vorm. Stalaktiet (en) Foto's van stalagmiete op Good Earth Graphics Hierdie artikel is ’n saadjie. Voel vry om Wikipedia te help deur dit uit te brei.


Die Wachau (die klemtoon val op die laaste sillabe: „Wacháu“) is 'n landskap in die Oostenrykse deelstaat Neder-Oostenryk, sowat 80 kilometer wes van die hoofstad Wene. Dit bestaan uit die Donauvallei tussen Melk en Krems an der Donau en strek oor 'n afstand van 35 km. Die "Kultuurlandskap Wachau" met altesaam vyftien nedersettings is - saam met die barok-kloosters Melk en Göttweig en die historiese middestad van Krems- deur Unesco in 2000 as wêrelderfenisgebied gelys. Histories is die Wachau in die grensland tussen twee Neder-Oostenrykse landskappe geleë. So word die suidweste van die Wachau as deel van die Mostviertel beskou, terwyl die noordooste by die Waldviertel gereken word, 'n streek in die noordweste van Neder-Oostenryk. Die Wachau word gekenmerk deur die kronkelende rivierloop, met steil rotswande aan weerskante van die Donau wat op plekke tot 700 meter diep in die rotse ingesny het, wingerdterrasse, uitgestrekte vrugteborde (veral met Marillen, soos appelkose in Oostenryk genoem word - daar is sowat 100 000 appelkoosbome), indrukwekkende sakrale en wêreldlike boukuns met kloosters, kastele en ruïnes.


Whangarei (uitgespreek [ˈfaːŋaˌɾei], Māori: Whangārei-terenga-paraoa) is die mees noordelike stad in Nieu-Seeland. Die stad is ook die administratiewe hoofstad van die Northland streek. Whangarei was een van die Nieu-Seelandse gasheerstede tydens die Rugbywêreldbeker 2011. Hierdie artikel is ’n saadjie. Voel vry om Wikipedia te help deur dit uit te brei.


Soutrivier in Kaapstad was van die algemene verkiesing van 1920 af 'n kiesafdeling vir die Suid-Afrikaanse Volksraad. In die eerste verkiesing wen Walter John Snow van die Arbeidersparty Soutrivier met 'n meerderheid van 840 stemme teen die Unionisteparty se F.B. Barling. Die onafhanklike W. Moore kom derde met 112 stemme. Snow behou Soutrivier in 1921 met 'n meerderheid van 407 teen maj. Allister Macintosh Miller van die Suid-Afrikaanse Party, van 1924 tot 1929 LV vir Durban-Punt. C.H. Hagger van die L.A. (afkorting onbekend) kom derde met 37 stemme. In 1924 wen Snow die derde maal, nou met 'n meerderheid van 1 013 stemme bo die Suid-Afrikaanse Party se H.S. Walker. In 1929 verslaan Harry Lawrence (ook LV vir Woodstock van 1938 tot 1943 en minister in genl. Jan Smuts se laaste kabinet tot 1948) van die S.A.P. vir Snow, wat nou staan as kandidaat van die Cresswelliete-faksie in die Arbeidersparty, met 191 stemme. Die ander Arbeidersfaksie, die Hoofbestuursgroep, se G. Pearce kom derde met 154 stemme, vergeleke met Lawrence se 1 561 en Snow se 1 370.


Tygervallei was van 1966 se algemene verkiesing tot in 1994 'n kiesafdeling vir die Suid-Afrikaanse Volksraad. Sy grense het in sekere opsigte ooreengestem met die kiesafdeling Kaapse Vlakte, wat van 1929 tot voor die algemene verkiesing in 1958 bestaan het. In die eerste verkiesing (1966) en die tweede (1970) in Tygervallei is Alexander van Breda onbestrede vir die Nasionale Party verkies. In 1974 stel die Verenigde Party 'n kandidaat, I.S. Lehr, teen hom, maar Van Breda wen met 'n meerderheid van 5 035, terwyl Lehr net 2 297 stemme kon kry. Van Breda bly jare lank Volksraadslid vir Tygervallei, wat 'n veilige N.P.-setel was tot in 1994. Bellville, Claremont, Constantia, De Kuilen, Durbanville, Groenpunt, Groote Schuur, Kaapse Vlakte, Kaapstad-Hawe, Kaapstad-Kasteel, Kaapstad-Sentraal, Kaapstad-Tuine, Liesbeek, Maitland, Mowbray, Nuweland, Parow, Pinelands, Rondebosch, Seepunt, Simonstad, Soutrivier, Suid-Skiereiland, Vasco, Woodstock, Wynberg Potgieter, D.J. (red.) 1972. Standard Encyclopaedia of Southern Africa.


Maryvale is 'n voorstad van Johannesburg in Suid-Afrika. "Subplek Maryvale". Sensus 2011. Hierdie artikel omtrent 'n plek in Johannesburg is slegs ’n saadjie. Jy kan Wikipedia help deur dit uit te brei.


Hottentots-Holland was van 1929 af 'n kiesafdeling in die omgewing van Helderberg vir die Suid-Afrikaanse Volksraad. Dit is vir 1966 se verkiesing afgeskaf, maar maak in 1974 weer sy verskyning onder die naam Helderberg. Afbakeningskommissies het van 1910 af telkens verander aan die grense en name van die kiesafdelings in die Helderberg en Overberg. In 1910, 1915, 1920, 1921 en 1924 was daar net Caledon. In 1929 kom Bredasdorp en Hottentots-Holland (kiesafdeling)|Hottentots-Holland by. Die drie bestaan sy aan sy tot 1953 toe Caledon en Bredasdorp gekombineer word en Valsbaai sy opwagting maak. Caledon-Bredasdorp verdwyn voor 1958 se verkiesing en sy LV, Dirk Uys, word LV vir Valsbaai. In 1966 word Caledon opnuut afgebaken, maar Hottentots-Holland afgeskaf. Eers weer in 1974 regverdig die kieserstal in dié streek die instel van 'n derde kiesafdeling, wat tot 1994 as Helderberg sou bekend staan. In die eerste verkiesing in Hottentots-Holland wen die Suid-Afrikaanse Party se Philippus Albertus Brand Faure met 'n meerderheid van 327 teen Henry Fagan van die Nasionale Party verkies.


Koopmansfontein is 'n spoorweghalte en klein nedersetting op die R31-provinsiale pad in die Noord-Kaap, Suid-Afrika. Dit is moontlik vernoem na 'n Griekwa met die naam van Koopman. Die nedersetting is sowat 20 km noordwes van Ulco. Lys van dorpe in Suid-Afrika Erasmus, B.P.J. (1995). Op Pad in Suid-Afrika. Jonathan Ball Uitgewers. ISBN 1-86842-026-4. Hierdie artikel is ’n saadjie. Voel vry om Wikipedia te help deur dit uit te brei.


Die Lesotho-Hoogland-waterprojek (Engels: Lesotho Highlands Water Project, Sesotho: metsi a lihlaba) is 'n projek wat water vanaf die berge in Lesotho via 'n reeks damme en tonnels na die Vaalrivierstelsel verplaas. Van die damme wat reeds voltooi is: Katsedam Mohaledam Mueladam Fase 1A is die voltooiing van die Katsedam in die Malutiberge, 'n 82 km lang oordrag- en afleweringstonnel. Die water word in die Asrivier afgelewer teen 'n tempo van 17m3 per sekonde. Dié fase is in 1998 in diens gestel. Die tonnel mond uit in die Asrivier net buite Clarens op die Bethlehempad. Fase 1B het die voltooiing van die Mohaledam, 'n 32 km lang oordragtonnel tussen die Mohale- en Katsedamme behels. Dit sluit ook die konstruksie van die Mueladam, met 'n 19 m-hoë wal, in. Na afloop van bouwerk tydens fase 1A en 1B word daar jaarliks 780 miljoen m3 water aan die Vaalrivierstelsel gelewer. Die tweede fase van die projek het in 2020 afgeskop. Dit sluit die voltooiing van die Polihalidam in, in Lesotho. Die Trans-Caledon-tonnelowerheid skat dat die bouwerk in hierdie fase rondom R32,6 miljard sal beloop.


Herold is 'n klein nedersetting aan die noordekant van die Montagupas in die Wes-Kaap, Suid-Afrika. Soos Heroldsbaai is dit vernoem na die eerste predikant van die NG gemeente George, ds. T.J. Herold. Die N9 nasionale pad loop noord van die dorp verby. In 1933 het 'n plaaslike boer grond aan die De Villiers-gemeente van die NG Sendingkerk geskenk. Die plaaslike gemeenskap het dan eiehandig die Verenigde Gereformeerde Kerk en die Franken Primêre skool op die terrein gevestig. In 2020 het die skool 330 leerders gehad wat tot graad 9 onderrig ontvang het. Ds. David Elias het egter in 2020 op aanbeveling van konsultante afgekondig dat die skool verkoop gaan word, wat die gemeenskap veronrus het. Volgens die gemeenskap word die skool se krag-, water- en hittevoorsiening ook belemmer. Heroldsbaai Lys van dorpe in Suid-Afrika Op Pad in Suid-Afrika. B.P.J. Erasmus. 1995 ISBN 1-86842-026-4 Skrif dalk aan muur vir Herold-skool, Susan Purén, Maroela Media, 26 November 2020 Hierdie artikel is ’n saadjie. Voel vry om Wikipedia te help deur dit uit te brei.


Die sogenaamde Regerende Party (1910-1911) was die voorganger in die Suid-Afrikaanse politiek van die Suid-Afrikaanse Party. Dit was 'n losse groepering wat in die verkiesing van 15 September 1910 - die eerste ná Uniewording - 82 kandidate gestel het, waarvan 46 onbestrede verkies is en 21 in hulle kiesafdelings geseëvier het, vir 'n somtotaal van 67 uit 121 setels. Die ander deelnemende partye was die Sosialiste Partye (geen setels), die Arbeidersparty (vier setels) en die Unionisteparty (39). Onafhanklikes en andere het 11 setels verower. Die Regerende Party party was die voorloper van albei die groot partye wat die Suid-Afrikaanse politiek in een of ander gedaante van 1910 tot 1994 sou oorheers. Die Nasionale Party onder genl. J.B.M. Hertzog het in 1913 van die S.A.P. afgestig en weer op 5 Desember 1934 met die S.A.P. saamgesmelt om die Verenigde Suid-Afrikaanse Nasionale Party te vorm. En die Gesuiwerde Nasionale Party was op sy beurt 'n uitvloeisel van die vroeëre Nasionale Party.


Elliotdale is 'n dorpie in die voormalige Transkeistreek in die Oos-Kaap, Suid-Afrika. Die dorpie is by die Xhosas as Xhora bekend. Die dorpie is in die 19e eeu gestig as die administratiewe sentrum vir die Bomvanastamme. Elliotdale is vernoem na sir Henry George Elliot wat in 1877 hoofmagistraat van Temboeland en in 1891 van die hele Transkei geword het. Die distrik van 767 km2 is bekend vir sy natuurskoon en tabak. Lys van dorpe in Suid-Afrika "Hoofplek Elliotdale". Sensus 2011. B.P.J. Erasmus: Op Pad in Suid-Afrika. 1995. ISBN 1-86842-026-4 Hierdie Oos-Kaap-verwante artikel is slegs 'n saadjie. U kan ons wikipedia help deur dit uit te brei.


Teyateyaneng is 'n dorpie in Lesotho en is die kampdorp (hoofstad) van die land se Berea-distrik. Die dorp se naam beteken "plek van vinnige sand" en word soms afgekort tot TY. In 2012 het dit 'n bevolking van 75 115 mense gehad. Toerisme-inligting oor Teyateyaneng op Wikivoyage Hierdie artikel is ’n saadjie. Voel vry om Wikipedia te help deur dit uit te brei.


Keiweg (Engels: Kei Road) is 'n klein dorpie in die Oos-Kaap, Suid-Afrika. Die dorpie is naby die N6 nasionale pad op die hoofspoorlyn tussen Oos-Londen en Bloemfontein. Die dorpie het ontstaan tydens die Kaapse grensoorloë as 'n skofpos op die militêre roete vanaf King William's Town tot waar die gevegte ook al plaasgevind het. Lys van dorpe in Suid-Afrika Op Pad in Suid-Afrika. B.P.J. Erasmus. 1995 ISBN 1-86842-026-4 "Hoofplek Keiweg". Sensus 2011. Raper, Peter (1987). "Dictionary of South African Place Names". Johannesburg: Lowry Publishers. p. 244. Besoek op 22 Mei 2021.


NEC is 'n sokkerspan in Nijmegen, Nederland wat in die Eredivisie speel. Die klub is in 1900 gestig nadat Nijmegen en Eendracht saamgesmelt het. NEC se tuisveld is die Goffertstadion (kapasiteit: 12 500 sitplekke). Die korrekte uitspraak van die klub se naam is baie belangrik vir die Nijmeegse ondersteuners. Hulle verwys na die klub as "N-E-C", waar die ander mense die klubnaam as "nek" uitspreek. Kampioen Eerste divisie (2) 1974/75, 2014/15 (naaswenner (2): 1966/67, 1993/94) Kampioen Tweede divisie (1) 1963/64 Kampioen Oos-Nederland (3) 1938/39, 1945/46, 1946/47 KNVB-beker (naaswenner (4): 1973, 1983, 1994, 2000) Mich d'Avray Jermain Lens Bram Nuytinck Jonas Olsson Lasse Schöne Bjorn Vleminckx


Geysdorp is 'n dorpie in die Noordwesprovinsie van Suid-Afrika. Die dorpie is noordwes van Delareyville geleë. Die Transvaalse regering het op 22 Januarie 1895 toestemming gegee vir die stigting van die dorp op die plaas Paardefontein, distrik Lichtenburg. Dit is onseker na wie die dorp genoem is, maar een moontlikheid is kmdt. N.C. Gey van Pittius (1837–1893), administrateur van die Republiek van Goosen. Lys van dorpe in Suid-Afrika "Hoofplek Geysdorp". Sensus 2011. (en) Raper, Peter E. (1987). Dictionary of Southern African Place Names. Internet Archive. p. 175. Besoek op 15 Januarie 2017. B.P.J. Erasmus. Op Pad in Suid-Afrika. 1995. ISBN 1-86842-026-4


Bisi is 'n klein nedersetting in KwaZulu-Natal, Suid-Afrika. Die dorpie is op die R56-hoofweg en noord van Harding. Die dorp is in 1884 uitgelê maar was reeds voor dit 'n belangrike handelspos. Die naam beteken glo groot dorp. Lys van dorpe in Suid-Afrika "Hoofplek Bisi". Sensus 2011. Op Pad in Suid-Afrika. B.P.J. Erasmus. 1995. ISBN 1-86842-026-4 Hierdie KwaZulu-Natal-verwante artikel is slegs 'n saadjie. U kan ons wikipedia help deur dit uit te brei.


'n Beheervraat is 'n neerhalende term vir 'n persoon wat poog om te dikteer hoe alles rondom hom gedoen moet word. Die woord is vir die eerste keer in die laat 1960's geformuleer — 'n era toe spanning met beheergevegte geassosieer is by persone wat poog om ander mense se optrede te beïnvloed. Beheervrate wil tot elke prys in beheer van ’n situasie wees. Hulle is meestal perfeksioniste wat wil hê dat alles nét reg moet wees. Hulle stel gewoonlik nie belang in ander se menings nie, behalwe as daar met die beheervraat saamgestem word. So 'n persoon kan byvoorbeeld vergaderings oorneem, die heel tyd in werknemers se nekke afblaas, of konstant sy lewensgenoot kritiseer en afbreek. Persone wat hieraan lei voel normaalweg onderliggend angstig en onseker van hulleself. Dit manifesteer as die persoon voel dat hy nie in beheer van sy lewe is nie, en dan oorkompenseer deur alles rondom hom te probeer beheer. Kate Cann, Footloose (Londen 2008) p. 295 http://dictionary.reference.com/browse/control Kristin Glaser, in The Radical Therapist (Penguin 1974) p. 246 Hierdie artikel is ’n saadjie.


Tversted is ’n plek in die Deense Noord-Jutlandstreek van die Hjørring-munisipaliteit. Daar bly 585 inwoners (2008). Hierdie artikel is ’n saadjie. Voel vry om Wikipedia te help deur dit uit te brei.


Vadum is ’n plek in die Deense Noord-Jutlandstreek van die Aalborg-munisipaliteit. Daar bly 2274 inwoners (2011). Dit is geleë een kilometer noord van die Aalborg-lughawe. Hierdie artikel is ’n saadjie. Voel vry om Wikipedia te help deur dit uit te brei.


Gjøl is ’n plek in die Deense Noord-Jutlandstreek in die Jammerburgt-munisipaliteit. Dit het 981 inwoners (2008). Hierdie artikel is ’n saadjie. Voel vry om Wikipedia te help deur dit uit te brei.


Die Van Stadensrivier (Engels: Van Stadens River) is 'n rivier in die Oos-Kaap, Suid-Afrika. Die rivier is tussen Port Elizabeth en Humansdorp. Die rivier is nie besonder lank nie maar het 'n diep ravyn uitgekerf op sy pad na die Indiese Oseaan waar dit uitmond. Vroeër jare moes reisigers deur die Van Stadensrivierpas gegaan het om die rivier oor te steek. Later is die Van Stadensrivierbrug gebou om die pas uit te skakel. Net noord van die Van Stadensrivierbrug is die Van Stadenskloofbrug vir die smalspoorlyn. Daar is 'n oord by die monding van die rivier. Garden Route. MapStudio. 1st Edition. ISBN 1-86809-761-7 Op Pad in Suid-Afrika. B.P.J. Erasmus. 1995. ISBN 1-86842-026-4 Hierdie Oos-Kaap-verwante artikel is slegs 'n saadjie. U kan ons wikipedia help deur dit uit te brei.


Generaal Jan Christoffel Greyling Kemp (Amersfoort, Transvaal, 1872 - 1946) was 'n Suid-Afrikaanse soldaat en kabinetsminister. Kemp ontvang sy skoolopleiding aan die Staatsgimnasium in Pretoria en bekwaam hom in 1889 as onderwyser. Twee jaar later aanvaar hy 'n betrekking in die onderwysdepartement van die Z.A.R. en word ook luitenant in die vrywilligers vir die distrik Krugersdorp. Hy dien in verskeie veldtogte teen inboorlingstamme en ook in die Jameson-inval. Hy onderskei hom in die Anglo-Boereoorlog en vorder tot die rang van generaal. Met die oprigting van die Unie-Verdedigingsmag in 1912 word hy offisier, maar sluit hom aan by die 1914-Rebellie, waartydens hy 'n geskiedkundige trek deur die Kalahariwoestyn onderneem saam met sy eenheid en ná die rebelle verslaan is, Duits-Suidwes bereik. Hy het hom later aan die Suid-Afrikaanse owerheid oorgegee. Hy is tronkstraf opgelê, maar in 1916 vrygelaat. In 1920 word Kemp Volksraadslid vir Wolmaransstad en in 1924 minister van landbou in genl. J.B.M. Hertzog se kabinet ná die bewindsoorname deur die Pakt-regering. Hy dien ook as minister van lande van 1936 tot 1939 tydens die bewind van die Verenigde Party.


Die Lys van Afrika-lande is 'n lys van soewereine state en afhanklike gebiede in Afrika, met inligting oor hul onderskeie hoofstede, tale, geldeenheid, bevolking, oppervlakte en BBP per capita. Malta en dele van Italië, Spanje, Portugal en Frankryk is geleë op die plaat wat deel vorm van die Afrikakontinent, maar word beskou as deel van Europa. Die eiland Sokotra is ook op die Afrika-plaat, maar is deel van die Asiatiese land Jemen. Egipte word beskou as 'n Afrikaland, al is 'n gedeelte van die land in Asië. Die volgende lande is lede van die Verenigde Nasies, en 'n lid van die Afrika-unie. behalwe Marokko. Die volgende is state wat hulself in Afrika as soewereine state gestig het nie, maar bly beperk in die amptelike erkenning. Die Sahara republiek is 'n lid van die Afrika-unie. Hierdie lys bevat gebiede wat polities geadministreer word as eksterne afhanklikhede. Hierdie lys bevat gebiede wat geadministreer word as geïnkorporeer gedeeltes van 'n hoofsaaklik nie-Afrika staat. Lys van lande Dit is ook bekend as Kongo-Kinshasa en voorheen as Zaire.


Frýdlant (Duits: Friedland), ter onderskeiding van gelyknamige nedersettings soms ook Frýdlant v Čechách (ˈfriːdlant ˈf tʃɛxaːx, "Frýdlant in Boheme", Duits: Friedland in Böhmen) genoem, is 'n klein stad met 'n bevolking van sowat 7 600 aan weerskante van die Smědá-rivier in Tsjeggië. Dit maak deel uit van die Noord-Boheemse administratiewe gewes Liberec en is aan die voet van die Ysergebergte geleë. Een van die bekendste besienswaardighede in Frýdlant is hertog Albrecht von Wallenstein se kasteel- en slotkompleks Frýdlant wat op 'n 60 meter hoë basaltrots gebou is.


Chimoio is die hoofstad van die Manica provinsie, in westelike Mosambiek. Die stad was voorheen bekend as Vila Pery. Hierdie artikel is ’n saadjie. Voel vry om Wikipedia te help deur dit uit te brei.


Roux kan na een van die volgende verwys: Paul Roux, 'n dorp in die Oos-Vrystaat, Suid-Afrika. Rouxville, 'n dorp in die suidooste van die Vrystaat in Suid-Afrika, net wes van Lesotho. Roux, België, 'n dorpie in die Belgiese provinsie Hainault. Roux is 'n van. Die eerste Roux in Suid-Afrika was Paul Roux (1665 - 1723/02/07). Hy het op 4 Augustus 1688 op die VOC-skip genaamd Berg China in die Kaap aangekom. Sommige van die bekende Roux sluit in: Adrian Roux (1812 - 1884), die tweede leraar van die NG Kerk wat in Suid-Afrika georden is. Barry Roux, Suid-Afrikaanse prokureur. Dawid Roux, Suid-Afrikaanse fotograaf. Jako Roux, Afrikaanse skrywer wat onder die verhoognaam Jak de Priester optree. Lindie Roux (1958?), Suid-Afrikaanse aktries. Mannetjies Roux, voormalige Suid-Afrikaanse rugbyspeler. Paul Hendrik Roux (1862 - 1911), 'n predikant en soldaat.


'n Lunsriem is 'n riempie wat deur die onderpunt van die luns gesteek word om te verhoed dat dit uitval. Die luns is 'n ysterpen wat deur die punt van 'n wa-as gesteek word. Dit is gewoonlik vol ghries, daarom word daar ook soms na 'n vuil, smerige persoon as 'n lunsriem verwys. Hierdie artikel is ’n saadjie. Voel vry om Wikipedia te help deur dit uit te brei.


Nampula is 'n provinsie in noordoostelike Mosambiek. Volgens die 2007-sensus het die provinsie 'n bevolking van 3 985 285 gehad. Die hoofstad en grootste stad is die gelyknamige stad van Nampula (471 717 inwoners in 2007). www.nampula.gov.mz - Amptelike Webwerf Hierdie artikel is ’n saadjie. Voel vry om Wikipedia te help deur dit uit te brei.


Niassa, vernoem na die Njassameer (Malawimeer), is die ylbevolkste provinsie in Mosambiek. Die provinsie het sowat 0,9 miljoen inwoners (2004). Die hoofstad is Lichinga (voorheen bekend as Vila Cabral) en het 'n bevolking van ongeveer 140 duisend. Hierdie artikel is ’n saadjie. Voel vry om Wikipedia te help deur dit uit te brei.


Die Diario Frontera is 'n Venezolaanse streekskoerant wat se hoofkwartier in Ejido, in die staat van Merida geleë is. Die koerant is in 1978 gestig, en hulle slagspreuk is "El diario del Occidente del País" (Die koerant van die weste van die land). Die koerant is as 'n standaard gekleurde formaat versprei. Dit bevat streeks-, nasionale- en internasionale nuus. Dit het twee aanvullings, uitgereik elke Sondag: Aquí entre Nos tydskrif, en 'n aanvulling vir kinders, Chipilín. Dit het 'n spesiale uitgawes vir die geleenthede soos Feria del Sol en Día del Trabajador. Diario Frontera is op 12 Augustus 1978 deur José Benedicto Monsalve gestig, saam met die skrywer Rafael Angel Gallegos, wat die eerste direkteur was. Aan die begin, was dit in swart en wit koerant met 'n roterende besit deur Diario Critica gedruk. In die tagtigerjare, Diario Frontera het 'n algemene koerant, in swart en wit gedruk en met 20 bladsye. Sedert 1989, het dit gedruk is om 'n bladsy of 'n gedeelte toegewy aan die Universiteit van die Andes, as gevolg van die groot aantal studente en die belangrikheid van die Universiteit in die lewe van die stad.


Jan Gerritze Bantjes (Beaufort-Wes, 8 Julie 1817 - Potchefstroom, 10 Maart 1887) was 'n Voortrekker. Hy sluit hom op Nuwejaarsdag 1837 aan by die Voortrekkerlaer op Thaba Nchu en vergesel Andries Pretorius die volgende jaar op sy Wenkommando en hou die "Journaal" van die ekspedisie. In 1839 vestig hy hom op Pietermaritzburg as prokureur, maar keer in 1840 terug na die Kaapkolonie. In 1848 tree hy op as onderwyser en "Klerk van den Kerkraad" op Fauresmith. Hy word in 1865 onderwyser op Potchefstroom waar hy in 1887 sterf. Die Bantjes-goudmyn is na sy oudste seun, Jan Gerritze (1843-1914) vernoem, 'n prospekteerder wat beweer het dat hy die hoofrif op die Witwatersrand ontdek het. Die seun het ook 'n mislukte poging aangewend om die Bantjes-miljoene na te spoor. Albertyn, dr. C.F. (red.) 1962. Die Afrikaanse Kinderensiklopedie. Kaapstad, Bloemfontein, Johannesburg: Nasionale Boekhandel Bpk. Johannes Meintjes, The Voortrekkers: The Story of the Great Trek and the Making of South Africa, 1973 Eily Gledhill, In the Steps of Piet Retief, 1980 Alf Wannenburgh, Forgotten Frontiersmen, 1980 Jan Gerritze Bantjes op sahistory.org.za, besoek op 8 Julie 2012 Hierdie artikel is ’n saadjie.


Águas de São Pedro is 'n stad in die suide van die Brasiliaanse deelstaat São Paulo, sowat 184 km noordwes van die metropool São Paulo. (pt) Prefeitura municipal de Águas de São Pedro Águas de São Pedro se Amptelike werf. Hierdie artikel is ’n saadjie. Voel vry om Wikipedia te help deur dit uit te brei.


Sir Thomas Watt (naby Glasgow, Skotland, 1857 - 1947) was 'n Suid-Afrikaanse politikus en kabinetsminister. Watt studeer aan die Glasgow-universiteit en word 'n advokaat. In 1883 kom hy in Natal aan en gaan op Dundee. Nadat hy vir Brittanje diens doen in die Anglo-Boereoorlog, word hy tot die Natalse Wetgewende Vergadering verkies en word hy minister van justisie en onderwys vir kolonie en later van 1908 tot 1909 lid van die Nasionale Konvensie wat die Suid-Afrika-wet opgestel het ingevolge waarvan Uniewording die volgende jaar moontlik was. Ná die unifikasie word hy minister van poswese en van openbare werke in genl. Louis Botha se kabinet. Hy dien onder hom en genl. Jan Smuts tot die Suid-Afrikaanse Party in 1924 tot 'n val kom as minister van volkswelsyn, binnelandse sake en spoorweë. Hy sterf in 1947 in die ouderdom van 90 jaar. Rosenthal, Eric. 1978. Encyclopaedia of Southern Africa. Cape Town and Johannesburg: Juta and Company Limited.


'n Appèl is 'n beroep op 'n hoër liggaam teen die beslissing van 'n hof of 'n ander besluitnemende liggaam. In die appèl word die hoër liggaam formeel versoek om 'n besluit te wysig of ter syde te stel. Soms sal regters appèl toestaan as hulle van mening is dat 'n ander hof tot 'n ander besluit kan kom. Indoen nie kan die reg tot appèl geweier word. Appèl word gewoonlik oorweeg indien: die besluitnemer die wet verkeerdelik toegepas het; die besluitnemer buite sy jurisdiksie opgetree het; die besluitnemer sy magte oorskry het; of die besluit feitlik foutief is. Hierdie artikel is ’n saadjie. Voel vry om Wikipedia te help deur dit uit te brei.


Maurice Garcia is in 1798 in ‘n Joodse gesin gebore en het in 1820 met 20 ander Britse Setlaars aan boord van die Dowson in Suid-Afrika aangekom. Garcia baan mettertyd sy weg na George waar hy op 25 Julie 1824 met die 15-jarige Anna Ludolphina Niepoth in die huwelik tree. Die egpaar het 10 kinders. Gedurende 1828 word Garcia as tolk by die hof van landdros B.A. Wentzel aangestel. Toe die pos die volgende jaar afgeskaf word, wys Garcia ‘n betrekking as klerk van die vrederegter in Somerset-Wes van die hand. In Januarie 1830 word hy aangestel as die posmeester van George. In 1842 word hy die klerk van landdros J.W. van der Riet belas met die fondse vir die instandhouding van paaie, driwwe en brûe. In 1851 is hy ‘n direkteur van die spaarbank op George. In Januarie 1863 word hy die siviele kommissaris in Richmond (Kaap) en in September 1864 volg hy James Rose-Innes op as siviele kommissaris in Riversdal. In hierdie gemeenskap speel hy ‘n leidende rol. Sy grootste prestasie was die verkryging van die Garciapas.


Hermannsburg is 'n klein dorpie in KwaZulu-Natal, Suid-Afrika en is 20 km oos van Greytown. Die dorpie het ontstaan in 1854 toe pastoor Louis Harms 'n sendingstasie hier begin het op die plaas Perseverance. Die sendingstasie is vernoem na Hermannsburg in Duitsland, internasionale hoofkantoor van die sendinggenootskap. Die sendingstasie het 'n skool ingesluit, gestig in 1856, waar onder ander Louis Botha onderrig ontvang het. Dit bestaan vandag nog as die tweetalige (Duits en Engels), privaat Deutsche Schule Hermannsburg. Lys van dorpe in Suid-Afrika Erasmus, B.P.J. (1995). Op Pad in Suid-Afrika. Jonathan Ball Uitgewers. ISBN 1-86842-026-4. Rosenthal, Eric (1967). Ensiklopedie van Suidelike Afrika.


Edleen is 'n voorstad in westelike Kemptonpark (Gauteng), in die Oos-Rand. Volgens die 2011-sensus het Edleen 'n bevolking van 4 800 gehad en Edleen Uitbreidings 2 300. "Subplek Edleen". Sensus 2011.


Rita Hayworth (17 Oktober 1918 – 14 Mei 1987) was 'n Amerikaanse rolprentaktrise en danseres. Rita Hayworth is gebore op 17 Oktober 1918 in New York in die Verenigde State van Amerika as Margarita Carmen Cansino. Haar pa Eduardo Cansino was 'n Spaanse danser van Sevilla en haar ma Volga Hayworth was 'n Amerikaanse danser van Washington D.C.. Hayworth is as een van die beroemde aktrises van haar era geag en het in films soos Gilda (1946) en The Lady from Shanghai (1947) gespeel. Hayworth is in 1981 gediagnoseer met Alzheimer se siekte. Sy is oorlede op 14 Mei 1987 op die ouderdom van 68 jaar in New York.


Ignatius (Russies: Игнатий, Grieks: Ιγνάτιος; 1540–1620) was ’n Russies-Ortodokse biskop van Griekse afkoms wat in 1605-1606 die tweede patriarg van Moskou en die hele Rusland was. Sy status word egter nou betwis en hy word dikwels uitgelaat uit die lys van patriarge van Moskou. Ignatius het in 1595 na Rusland gekom as deel van ’n kerksending van die patriarg van Konstantinopel. Hy het deelgeneem aan die kroning van Boris Godoenof as tsaar. Ná Godoenof se dood het hy Vals Dmitri I gesteun. Op 30 Junie 1605 is hy verkies tot patriarg in die plek van die verbanne patriarg Job. Hy het Vals Dmitri op 21 Julie 1605 as tsaar gekroon. Ná die sluipmoord op Vals Dmitri I het tsaar Wasili IV Ignatius in aanhouding na die Tsjoedof-klooster gestuur. In 1610 het Ignatius Vals Dmitri II gesteun. In 1611 is hy bevry en het hy na Pole gegaan en hom toe in Wilno (Vilnius) gevestig. Daar het hy hom beheer tot Griekse Katolisisme. Weens sy kroning van Vals Dmitri I en bekering tot Katolisisme word sy status as patriarg vandag dikwels betwis, hoewel dit nie in sy tyd ’n kwessie was nie.


Die Gestreepte draadvin (Polydactylus plebeius) is 'n vis wat voorkom in die Indiese-Pasifiese area en aan die ooskus van Afrika van Kenia tot by Knysna. In Engels staan die vis bekend as die Striped threadfin. Die vis se kop en lyf is silwer aan die bokant en ligter aan die onderkant met 7 - 8 horisontale swart strepe oor die lyf. Die vis het twee dorsale vinne en daar is vyf strale aan die onderkant van die kop. Die vis word 55 cm groot. Die vis verkies riviermondings en kuswater tot op 'n diepte van 122 m om in te leef. Hulle is hermafrodiete. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa. Phil & Elaine Heemstra. 2004. ISBN 1-920033-01-7 [UICN] (en) Lacépède B. G. E., 1803. Histoire naturelle des poissons. Hist. Nat. Poiss. v. 5. i-lxviii + 1-803 + index. uBio (en) Broussonet, P. M. A., 1782. Ichthyologia, sistens piscium descriptiones et icones. Decas I. Londen.


Die Luiperd botvis (Bothus pantherinus) is 'n vis wat voorkom in die Indiese-Pasifiese area, die Rooisee en aan die ooskus van Afrika van die Persiese Golf tot by Port Alfred. In Engels staan die vis bekend as die Leopard flounder. Die vis se lyf is ovaalvormig en die oë is ver uitmekaar. Daar is tentakels op die pektorale vin aan die oog kant van die vis. Die bokant of te wel die oogkant is bedek met donker vlekke, kolle en ringe. Daar is 'n swart kol op die sylyn. Die vis word tot 30 cm lank. Die vis verkies sanderige bodems om in te leef in water wat nie dieper is as 25 m nie en eet vis, krap en garnale. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa. Phil & Elaine Heemstra. 2004. ISBN 1-920033-01-7 http://www.fishbase.org/summary/Bothus-pantherinus.html Hierdie artikel is ’n saadjie. Voel vry om Wikipedia te help deur dit uit te brei.


Die Rooilippies-drievin (Helcogramma obtusirostris) is 'n vis wat voorkom in die suidwestelike Indiese Oseaan en aan die ooskus van Afrika vanaf Bazaruto tot by Oos-Londen. In Engels staan die vis bekend as die Hotlips triplefin. Die vis het drie dorsale vinne. Die mannetjie vis is donker van kleur met rooi vlekke bo die boonste lip en 'n blou streep wat horisontaal strek van die mond tot by die kieue. Daar is ook blou merke aan die boonste en onderste kant van die basis van die pektorale vinne. Die wyfie is ligter van kleur en het nie die blou merke op nie. Die vis word tot 4.5 cm lank. Hulle verkies om in grasagtige getypoele en baie vlak riwwe te leef. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa. Phil & Elaine Heemstra. 2004. ISBN 1-920033-01-7 http://fishbase.org/summary/Helcogramma-obtusirostris.html Hierdie artikel is ’n saadjie. Voel vry om Wikipedia te help deur dit uit te brei.


Doris Brasch (* 19 September 1929, † 2012) was 'n Suid-Afrikaanse sangeres. Sy maak haar operadebuut in Die Fledermaus (1958) teenoor ’n toe nog onbekende Gé Korsten. Sy was egter beter bekend vir haar kindermusiek. "Die lappop" was een van haar groot treffers. Brasch is op 19 September 1929 op Rysmierbult naby Potchefstroom in die destydse Wes-Transvaal gebore, waar sy reeds op 14-jarige ouderdom met sanglesse begin het. Toe sy saam met haar gesin in 1947 na Johannesburg verhuis het, het sy musiek studeer onder Sophie Ginkewitz (wat self onder Lili Lehmann gestudeer het). Sy het bekendheid verwerf vir haar Lieder-uitvoerings van komponiste soos Schubert, Wolf, Schumann, Mahler en Strauss en haar interpretasies van radio-uitvoerings soos Amelia gaan na die Bal (van Menotti), Eugene Onegin (van Tsjaikofski) en Die Troue van Figaro (van Mozart). Brasch het ook verskeie kere saam met die simfonie-orkeste van Johannesburg, Kaapstad en Durban opgetree en saam met die bariton Bob Borowsky getoer. Verder het sy operarolle in onder meer Die towerfluit gespeel en was die sopraan in ’n uitvoering van Gustav Mahler se Tweede simfonie, die Opstandingsimfonie.


Die Vierstreep-varkvis (Bodianus trilineatus) is 'n vis wat voorkom in die westelike Indiese Oseaan en aan die ooskus van Afrika vanaf die Rooisee tot by Park Rynie. In Engels staan die vis bekend as die Lined hogfish. Daar is tans onsekerheid oor die spesie en die Gestreepte varkvis (Bodianus leucosticticus) se klassifisering; hulle mag dalk dieselfde spesie wees. Die vis se kop en lyf aan die bokant is rooi terwyl dit geel of wit is aan die onderkant. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa. Phil & Elaine Heemstra. 2004. ISBN 1-920033-01-7 The Taxonomicon Fishbase: Bodianus trilineatus Hierdie artikel is ’n saadjie. Voel vry om Wikipedia te help deur dit uit te brei.


Die Bloustreep-skoonmakertjie (Labroides dimidiatus) is 'n vis wat voorkom in die Indiese-Pasifiese area, die Rooisee en aan die ooskus van Afrika vanaf Oman tot by Algoabaai. Die onvolwasse vissies is al by Tsitsikamma opgemerk. In Engels staan die vis bekend as die Bluestreak cleaner wrasse. Die vis is lank en plat en die mannetjie en wyfie het dieselfde kleur. Die volwasse vis is blouerig van kleur en is meer wit aan die voorkant. Daar is 'n swart streep vanaf die snoet, deur die oog, wat breër word tot by die verste punt van die stertvin. Daar is ook donker strepe by die basisse van die dorsale en anale vinne. Die onvolwasse visse is swart met 'n helder blou streep oor die bokant van die kop en lyf tot by die stertvin se basis. Die vis word tot 12 cm lank. Die vis leef in koraal- en rotsriwwe in water wat 2 – 40 m diep is. Hulle vreet hoofsaaklik skaaldiere of vis. Die vis het sy naam gekry weens sy gewoonte om ander visse se bek en tande skoon te maak.


Rudi Dil (gebore op 1 September 1962 in Amsterdam), beter bekend as Ruud Gullit, is 'n voormalige Nederlandse sokkerspeler, wat as aanvaller vir die Nederlandse nasionale sokkerspan, HFC Haarlem, Feyenoord, PSV Eindhoven, AC Milan, Sampdoria en Chelsea FC gespeel het. Hy word algemeen gesien as een van die beste sokkerspelers van alle tye. Hy het onder ander die Europees Kampioenskap (met Nederland) en twee keer die Champions League (met AC Milan) gewen. Hy is ook deur FIFA as die beste sokkerspeler ter wêreld aangewys in 1988 en 1989. Ruud Gullit was ook 'n afrigter by Chelsea, Newcastle United, Feyenoord, LA Galaxy en Terek Grozny gewees. Slegs by Chelsea kon hy as afrigter tydens FA Cup in 1997 'n prys wen. Ruud Gullit het 66 keer vir Nederland uitgedraf, waarby hy 17 doelpunte het aangeteken.


De Waalskloof is 'n bergpas wat op 'n grondpad wat wes uit die R351 wegdraai en noord van Balfour lê. Die pas bereik 'n hoogte van 1456m bo seevlak en 'n maksimum helling van 1:10. Lys van bergpasse in Suid-Afrika Hierdie artikel is ’n saadjie. Voel vry om Wikipedia te help deur dit uit te brei.


Die Hemel-keiser (Lethrinus mahsena) is 'n vis wat voorkom in die westelike Indiese Oseaan en aan die ooskus van Afrika suidwaarts tot by Sodwanabaai. In Engels staan die vis bekend as die Sky emperor. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa. Phil & Elaine Heemstra. 2004. ISBN 1-920033-01-7 Bedreig, volgens IUBN Cuvier G., 1829. Le Règne Animal, distribué d'après son organisation, pour servir de base à l'histoire naturelle des animaux et d'introduction à l'anatomie comparée. Edition 2. Règne Animal (ed. 2) v. 2. i-xv + 1-406. Forsskål, P., 1775. Descriptiones animalium avium, amphibiorum, piscium, insectorum, vermium; quae in itinere orientali observavit... Post mortem auctoris edidit Carsten Niebuhr. Hauniae. Descriptiones animalium quae in itinere ad Maris Australis terras per annos 1772 1773 et 1774 suscepto, ...: 1-20 + i-xxxiv + 1-164, map. Catalogue of Life[dooie skakel] (en) Lethrinus-mahsena by FishBase.


Helspoort is 'n bergpas wat noordwes van Grahamstad op die R350 na Bedford lê. Die poort se hoogste punt is 488m bo seevlak en dit het 'n maksimum helling van 1:14. Lys van bergpasse in Suid-Afrika Hierdie artikel is ’n saadjie. Voel vry om Wikipedia te help deur dit uit te brei.


Die Kei Cuttings is 'n bergpas op die N2-nasionale pad tussen Butterworth en Komga. Dit is in 1955 gebou en staan ook bekend as die Groot-Keirivierpas. Lys van bergpasse in Suid-Afrika Hierdie artikel is ’n saadjie. Voel vry om Wikipedia te help deur dit uit te brei.


Académica de Coimbra is 'n sokkerspan in die Portugese universiteitstad Coimbra wat in die Primeira Liga speel. Académica is in 1876 gestig as die span van die Universiteit van Coimbra, daarom is hulle bynaam ook Os Estudantes (die studente). Die span speel sy tuiswedstryde in die Estádio Cidade de Coimbra, wat 'n kapasiteit van 29 200 sitplekke het (hoewel daar by die meeste wedstryde slegs 5000 toeskouers is). Die Studente het een keer die Portugese Beker gewen (in 1939), maar hulle is nou weer in die eindstryd (2012). Kampioen van Portugal (naaswenner (2): 1922/23, 1966/67) Portugese Beker (1) 1939 (naaswenner (3): 1951, 1967, 1969) Sérgio Conceição Fernando Couto André Villas-Boas


Die Slag van Okinawa het op 1 April 1945 begin toe die Geallieerde magte 'n amfibiese landing op die eiland Okinawa gemaak het. Die invalsmag, onder beheer van skoutadmiraal Richmond Kelly Turner, het bestaan uit 1 300 skepe en bote, 182 000 seesoldate met oor die 100 000 soldate in reserwe. Teen die einde van Junie 1945 was die Japannese magte verslaan en die eiland in Geallieerde besit. Appleman, Roy E.; James M. Burns; Russell A. Gugeler; John Stevens (2000). Okinawa: the last battle. Washington, D.C.: United States Army Center of Military History. p. 36. Geargiveer vanaf die oorspronklike op 26 September 2009. Besoek op 4 April 2012.AS1-onderhoud: meer as een naam: authors list (link) Google books? Hierdie artikel is ’n saadjie. Voel vry om Wikipedia te help deur dit uit te brei.


Ongeluksnek is 'n bergpas in die Drakensberge, wes van Matatiele in die Oos-Kaap en 2 536 m bo seevlak. Ongeluksnek het ook 'n grenspos tussen Suid-Afrika en Lesotho. Dit is so onherbergsaam, die grenspos is eintlik heelwat verder aan die Suid-Afrikaanse kant van die bergpas geleë. Grensposte van Suid-Afrika Lys van bergpasse in Suid-Afrika (en) Webblad – South African Ports of Entry Hierdie Oos-Kaap-verwante artikel is slegs 'n saadjie. U kan ons wikipedia help deur dit uit te brei.


Rossouwspoort is 'n bergpas in die Oos-Kaap wat op 'n ondergeskikte provinsiale grondpad suid van Pearston op die pad na Waterford lê. Die pas bereik 'n hoogte van 624 m bo seevlak en 'n maksimumhelling van 1:10. Lys van bergpasse in Suid-Afrika Hierdie Oos-Kaap-verwante artikel is slegs 'n saadjie. U kan ons wikipedia help deur dit uit te brei.


Ewdokija Dmitrijewna (Russies: Евдокия Дмитриевна), later Jefrosinija (Евфросиния) (1353–1407), was ’n groothertogin van Rusland. Sy was die dogter van Iwan I van Moskou en die vrou van Dmitri Donskoi. Sy is op 18 Januarie 1367 met grootprins Dmitri Donskoi getroud en hulle het minstens 12 kinders gehad. Ná haar man se dood het Ewdokija bekend geraak vir haar vroom lewe. Sy het glo ook die mag gehad om mense gesond te maak. In 1393 het sy die Kerk van die Geboorte van die Teotokos (Gods Moeder) gestig. Vier jaar later het sy die Hemelvaart-klooster langs die Frolofskaja (Spasskaja)-toring van die Moskouse Kremlin laat bou. Sy was later die eerste Moskouse adellike wat ’n non geword het. Sy het die naam Jefrosinija aangeneem en in die Hemelvaart-klooster gebly tot met haar dood in 1407. Die Russies-Ortodokse Kerk het haar tot heilige verklaar. Lys van Russiese heiliges Ewdokija in "Medieval lands" deur Charles Cawley. Hierdie artikel is vertaal van die Engelse Wikipedia


Hertzsprung-Russell-diagram Spektraaltipe Bruin- dwerge Wit- dwerge Rooi- dwerge Subdwerge Hoofreeks ("dwerge") Subreuse Reuse Helder reuse Superreuse Hiperreuse Absolute magni- tude (MV) ’n Reusester is ’n ster met ’n aansienlik groter radius en helderheid (of magnitude) as ’n hoofreeksster van dieselfde oppervlaktemperatuur. Reusesterre het gewoonlik ’n radius van tussen 10 en 100 sonradiusse en 'n magnitude van tussen 10 en 1 000 keer dié van die Son. Nog helderder sterre word superreuse en hiperreuse genoem. Reusesterre lê bo die hoofreekssterre op die Hertzsprung-Russell-diagram en stem ooreen met ligsterkteklasse II of III. Giant star, inskrywing in Astronomy Encyclopedia, red. Patrick Moore, New York: Oxford University Press, 2002. ISBN 0-19-521833-7. supergiant, inskrywing in The Encyclopedia of Astrobiology, Astronomy, and Spaceflight, David Darling, aanlyn, besoek op 15 Mei 2007. hypergiant, inskrywing in The Encyclopedia of Astrobiology, Astronomy, and Spaceflight, David Darling, aanlyn, besoek op 15 Mei 2007. Giant, inskrywing in The Facts on File Dictionary of Astronomy, red.


Absolute magnitude of absolute liggewendheid is die mate van werklike ligsterkte wat ’n hemelliggaam het. Omdat byvoorbeeld sterre se werklike ligsterkte nie met die blote oog waargeneem kan word nie omdat hulle nie ewe ver van die Aarde af is nie, is ’n manier ontwerp om hul magnitude te vergelyk soos wanneer hulle almal ewe ver sou wees. Dié afstand is vasgestel op 10 parsek (32,6 ligjare). Absolute magnitude word uitgedruk in ’n eenheid wat as "mag" of "M" afgekort word (vir magnitude). Hoe hoër ’n liggaam se absolute liggewendheid, hoe laer is die magnitude. Die helderste ster het ’n magnitude van sowat -9 mag, terwyl die dofste ster ’n helderheid van sowat 26 mag het. ’n Ster van 0 mag is 82,4 keer so helder as die son. Skynbare magnitude (afgekort as "m") is die liggewendheid van die hemelliggaam soos van die Aarde af gesien en word beïnvloed deur die afstand en die Aarde se atmosfeer. Bolometriese magnitude neem energie in ag wat by alle golflengtes uitgestraal word, dus oor die hele elektromagnetiese spektrum.


Die Rooiessenhout (Trichilia emetica, "Natal Mahogany") is 'n boom wat voorkom in middel- tot hoogliggende streke in boswêreld en langs rivieroewers vanaf Durban tot Mpumalanga. Die boom het 'n donkergroen, digte kroon. Die roomgroen blomme en die vrugte lok baie voëlsoorte. Die boom is 'n vinnige groeier en 'n uitstekende koelte- en skermboom. Dit benodig matige water en vol son. Die blomtyd is vanaf Augustus tot Oktober. Blom Vrugte en sade Sade Blaar en sade Alfabetiese lys van Suid-Afrikaanse bome Die Suid-Afrikaanse Gids- feite en wenke. Isabel Uys. 2009 ISBN 978-1-86919-324-9 Algemene gids tot BOME. Keith, Paul & Meg Coates Palgrave. 2000. ISBN 1-86872-527-8 Hierdie artikel is ’n saadjie. Voel vry om Wikipedia te help deur dit uit te brei.


Die naam Deimos kan gebruik word om na een van die volgende te verwys: Deimos (mitologie), die broer van Phobos (mitologie) in die Griekse mitologie. Deimos (maan), een van twee natuurlike satelliete van die planeet Mars.


Die naam Triton kan gebruik word om na een van die volgende te verwys: Triton (mitologie), 'n god van die see, seun van Poseidon en Amphitrite in die Griekse mitologie. Triton (maan), een van twee natuurlike satelliete van die planeet Neptunus. USS Triton, Amerikaanse duikboot.


Broer Matie is 'n Afrikaanse rolprent wat op 20 Julie 1984 vrygestel is. Dit is die laaste rolprent wat deur die regisseur Jans Rautenbach vervaardig is. Die fliek speel in die Klein Karoo af en die tonele buite die kerk is in De Rust geskiet. Die tonele binne die kerk is meer as 1 000 km verder in die kerkgebou van NG gemeente Boksburg verfilm. Die rolprent sal op 10 Junie 2012 saam met die Rapport aan sy lesers versprei word. Die rolprent is 'n drama. Dit het geen ouderdomsperk nie en is goeie gesinsvermaak. Simon Bruinders as Kieries Kammies die Kleurlingpredikant. Paul Lückhoff as Pietman, Matie se seun. Louw Verwey as die skoolhoof. Patrick Mynhardt as Jurie. Trix Pienaar as Hannie. Joe Stewardson as Matie Olivier, die boer wat skielik sterf. Stephen Heyns as Dominee Jooste. Barry Trengove as Sekel. Kristo Pienaar as Broederbonder. Michelle Bestbier as Vicki, Pietman se Engelssprekende meisie. Douglas Fuchs as Kol. Vos. Natalie Roche as Elisabet. Trudie Taljaard as Lettie Summers. Gerrit Schoonhoven as onderwyser. Chris Botha as Diesel-werktuigkundige. Johan Brewis as Bloedsap. Will Roberts as NP-organiseerder. Manie Maritz as Oom Respekte. Nico van Niekerk as Jan Staan-Alleen.


Ds. Willem Adolph Krige (Stellenbosch, 15 April 1816 – Stellenbosch, 28 Junie 1884) was ’n predikant in die Nederduitse Gereformeerde Kerk en die eerste leraar van dié kerkverband wat die evangelie noord van die Oranjerivier gaan verkondig het. Hy was die seun van Willem Adolph Krige, ’n boer, en sy vrou, Elizabeth de Villiers. Ná sy opleiding aan die Universiteit van Utrecht in Nederland, keer hy terug na sy vaderland en word op 30 Desember 1841 as predikant van die NG Kerk gelegitimeer. Nadat Krige enige maande lank in 1843 in die NG gemeente Caledon vir ds. J. Cassie, wat toe op reis in die buiteland was, afgelos het, word hy deur die goewerneur, sir George Thomas Napier, as predikant van die pas gestigte NG gemeente Victoria-Wes in die Karoo aangestel, waar hy op 27 Oktober 1844 deur ds. Colin Fraser van die NG gemeente Beaufort-Wes bevestig word. Beaufort-Wes was die moedergemeente waarvan Victoria-Wes afgestig het, net ’n jaar ná die eerste afstigting, Prins Albert in 1842. Onder Krige se leiding word die eerste kerkgebou opgerig en in 1850 vervang.


Osjakan (Armeens: Օշական, internasionale transkripsie: Oshakan) is 'n nedersetting in die Armeense provinsie (marz) Aragatsotn, sowat 8 kiliometer suid-wes van Artasjak, met 'n oppervlakte van 16,96 km² en 'n bevolking van 5 179. Dit is een van die bekendste dorpe in Armenië asook 'n belangrike pelgrimsoord vir Armeens-Apostoliese Christene. Hier het die geleerde Mesrop Masjtots, die skepper van die Armeense alfabet, sy laaste rusplek gevind. In die tyd van die Arsakide-dinastie, een van die invloedrykste families in die antieke Koninkryk Armenië, het Osjakan as die hoofstad van die provinsie Ayrarat en sy Aragatsotn-distrik gefungeer. Die dorp word egter veral met Sint Mesrop Masjtots verbind wat hier in 440 ter ruste gelê is. Osjakan was die woonplek van vors Vahan Amatoeni, Sint Mesrop se beste vriend, wat sy begrafnis gereël het. Aanvanklik is 'n klein kapel oor die graf opgerig wat in die 1875 deur Katholikos Joris IV deur 'n eenskepige kerkgebou vervang is. Die muurskilderye in die binneruimte met tonele van Sint Mesrop se lewe en tradisionele Armeense motiewe is in 1960 deur die kunstenaar H. Minasian geskep.


’n Lettergreepskrif of sillabiese skrif is ’n skryfstelsel waar ’n stel simbole die verskillende lettergrepe van ’n taal voorstel. ’n Simbool in so ’n stelsel verteenwoordig gewoonlik ’n konsonantale klank gevolg deur ’n vokale klank, of slegs ’n vokaal (klinker). In ’n lettergreepskrif is daar geen sistematiese grafiese ooreenkoms tussen foneties verwante simbole nie; Die simbool vir "ka" lyk dus glad nie soos dié vir "ki" of "a" nie. ’n Skryfstelsel wat ’n lettergreepskrif gebruik, is volledig wanneer dit alle lettergrepe dek in die gesproke taal sonder dat ingewikkelde ortografiese of grafemiese reëls nodig is. Tale wat ’n lettergreepskrif gebruik, sluit in Miceense Grieks, die Noord-Amerikaanse tale Cherokees en Cree, die Afrikataal Vai, die Engels-gebaseerde kreools Ndyuka wat met die Afaka-skrif geskryf word, en die taal van die Yao-volk in China (Yi-skrif). Daar word ook geglo die ongedekodeerde taal Kreties is ’n lettergeepskrif, maar dit is nog nie bewys nie. Die Sjinese wigskrif en die Maja-skrif is in ’n groot mate lettergeepskrifte, maar is gebaseer op logogramme.


Marcus Vipsanius Agrippa (23 Oktober/November 63 v.C. - 12 v.C.) was 'n belangrike Romeinse generaal van die Romeinse Ryk en 'n staatsman. Hy was ook 'n goeie vriend en skoonseun van Keiser Augustus. Agrippa is tussen 23 Oktober en November 63-62 v.C. op 'n onbekende plek gebore. Sy pa was moontlik Lucius Vipsanius Agrippa. Hy het 'n ouer broer gehad wat se naam ook Lucius Vipsanius Agrippa was, en 'n suster met die naam Vipsania Polla. Die familie was nie prominent in die Romeinse openbare lewe nie. Agrippa was die skoonseun van Keiser Tiberius. Hy was die oupa van Caligula en die oupagrootjie van Nero. Hierdie artikel is ’n saadjie. Voel vry om Wikipedia te help deur dit uit te brei.


Die pienksalie (Ocimum labiatum) is 'n klein struik wat blom gedurende November tot April. Dit is inheems aan Suid-Afrika en kom in KwaZulu-Natal, Mpumalanga, Noordwes en Limpopo voor. Dit word op die SANBI-rooilys as 'veilig' (LC) gelys. Dit is 'n vinnige groeier met hartvormige blomme en ligte pienk-pers blomme. Dit verkies oggendson en dan skadu, en benodig matige water. Ekstrakte van hierdie plant word deur tradisionele genesers teen ontstekings gebruik en navorsing het getoon dat dit antioksidante en diterpenoïede soos labdaan bevat wat hierdie werking ondersteun. Die Suid-Afrikaanse Gids- feite en wenke. Isabel Uys. 2009 ISBN 978-1-86919-324-9 "SANBI-rooilys" (in Engels). Geargiveer vanaf die oorspronklike op 22 April 2020. Antioxidant and anti-inflammatory activity of Ocimum labiatum extract and isolated labdane diterpenoid Petrina Kapewangolo, Justin J Omolo, Ronel Bruwer, Pascaline Fonteh, and Debra Meyer J Inflamm (Lond). 2015; 12: 4.. Wikimedia Commons het meer media in die kategorie Pienksalie.


Die Moscone-sentrum is die grootste konvensie-sentrum en uitstalruimte in San Francisco, Kalifornië. Dit bestaan uit drie groot sale: Twee ondergronds onder die Yerba Buena-tuine, bekend as Moscone-Noord en Moscone-Suid, en 'n drie-vlak uitstalruimte genaamd Moscone-Wes wat oor 4de straat strek. Dit is oorspronklik in 1981 gebou deur argitekte Hellmuth, Obata & Kassabaum as 'n enkele saal, Moscone-Suid, en vernoem na San Francisco se voormalige burgemeester George Moscone, wat in November 1978 in 'n sluipmoord om die lewe gebring is. Press Geargiveer 7 Junie 2012 op Wayback Machine, Moscone Center. Floor Plans Geargiveer 7 Junie 2012 op Wayback Machine, Moscone Center. Moscone Center official website Hierdie artikel is ’n saadjie. Voel vry om Wikipedia te help deur dit uit te brei.


Die Rooivygie (Lampranthus coccineus) is 'n blomplant wat in die lente blom en is inheems aan die Wes-Kaap waar dit onder andere deel van die fynbos is. Dit kom van Graafwater tot by Saldanha en Darling voor. Dit het 'n voorkomsgebied van 1063 km². Die spesie het egter reeds 80% van sy habitat afgestaan aan gewasverbouing en daar slegs vyf, klein subpopulasies oor. Van die gewasse is rooibostee en aartappels. Die totale populasie is kleiner as 250 plante. Dit is 'n vinnige groeiende rankerige plant met klein, vlesige blare en blink, helderrooi blomme wat net op sonskyndae oopgaan. Daar is baie ander verwante spesies. Die plant verkies vol son en min water. REDLIST Sanbi Die Suid-Afrikaanse Gids- feite en wenke. Isabel Uys. 2009 ISBN 978-1-86919-324-9


K-141 Koersk (Russies: Атомная подводная лодка «Курск», Atomnaja podwodnaja lodka "Koersk", "Kernaangedrewe duikboot Koersk") was ’n kernaangedrewe kruismissiel-duikboot in die Oscar-klas van die Russiese Vloot wat op 12 Augustus 2000 in die Barentssee gesink het met die verlies van 118 seemanne. Dit is na die Slag van Koersk naby Russiese stad Koersk genoem, waar die grootste tenkgeveg in die geskiedenis tydens die Tweede Wêreldoorlog plaasgevind het. Dit was een van die eerste vaartuie wat ná die val van die Sowjetunie voltooi is. Gedurende sy dienstydperk van vyf jaar het die Koersk slegs een sending onderneem, 'n ontplooiing van ses maande in die Middellandse See gedurende die somer van 1999 om die Amerikaanse Sesde Vloot te monitor tydens die Kosovo-krisis. Dit was as gevolg van 'n gebrek aan geld vir brandstof. Die gevolg hiervan was dat baie van sy bemanning min tyd ter see deurgebring het en dus onervare was. Die Koersk het aan die eerste grootskaalse vlootoefening deelgeneem wat deur die Russiese vloot beplan is in meer as 'n dekade, op 10 Augustus 2000.


Die NG gemeente Somerset-Oos is die vierde oudste gemeente van die Nederduitse Gereformeerde Kerk in die Sinode van Oos-Kaapland en die 15de oudste in die hele Kerk. Voor die stigting van 'n afsonderlike gemeente op Somerset-Oos in 1825 het een deel van die gemeente van die distrik aan die NG gemeente Graaff-Reinet en die suidelike deel aan die NG gemeente Uitenhage behoort. Die stap om 'n afsonderlike gemeente en 'n kerkgebou op Somerset-Oos te kry, is deur die landdros, William Mackay, gedoen. Op 27 Mei 1825, skaars vyf maande nadat die goewerneur die drosdy Somerset-Oos in die lewe geroep en Mackay as eerste landdros aangestel het, rig hy 'n privaat brief aan die goewerneur, lord Charles Somerset, waarin hy raad vra oor hoe hy te werk moet gaan om die gewenste oogmerk te bereik. Die antwoord, wat ook privaat gegee is, moes aanmoedigend gewees het, want binne 'n maand ná ontvangs het die landdros en heemrade 'n amptelike stoot aan die saak gegee.


Salechard (Russies: Салеха́рд; Nenets: Саляʼ харад, letterlik "Huis op ’n Skiereiland") is ’n stad in Rusland en die hoofstad van die federale deelgebied Jamalië. Dit is sover bekend die enigste dorp wat reg op ’n poolsirkel geleë is. Die bevolking in 2013 was 46 650. Amptelike webtuiste (ru) Wikimedia Commons het meer media in die kategorie Salechard. Hierdie artikel is vertaal uit die Engelse Wikipedia


Die Spikkelseehaas (Aplysia oculifera) is 'n naakslak wat voorkom aan die suid- en ooskus van Suid-Afrika en word tot 15 cm groot. Die liggaamoppervlak is glad, bruingroen van kleur en oortrek met klein swart spikkels met wit in die middel. Die slak het prominente tentakels en die sekondêre tentakels lyk na ore. Hulle leef in baaie en riviermondings en vreet plante soos seewiere. Hulle is nagdiere. Gids tot die Kusgebiede van Suid-Afrika. Jacana Media. 2007. ISBN 978-1-77009-215-0 Hierdie artikel is ’n saadjie. Voel vry om Wikipedia te help deur dit uit te brei.


Die Loogkruid ("Sarcocornia perennis" (sensu auctorum austroafricanum) of Sarcocornia tegetaria ) is 'n meerjarige vetplant wat aan die hele kuslyn van Suid-Afrika voorkom en tot 30 cm hoog word. Die plant neig om te rank en het blink, gelede stingels met geen sigbare blare nie. Hulle groei by riviermondstrande en soutmoerasse. Partykeer is hulle onder water met hooggety en vorm plate laag op die riviermond moddervlaktes. Die Suid-Afrikaanse plant is deur A.J. Scott beskryf as Sarcocornia perennis 'n eetbare soort wat ook uit Europa bekend is. In 2009 het S. Steffen, L. Mucina en G. Kadereit op basis van molekulêre en morfologiese studies egter gevind dat dit twee verskillende soorte is. Hulle het voorgestel die Suider-Afrikaanse soort wat van Namibië tot Mosambiek voorkom S. tegetaria te noem. Hulle het egter ook gevind daar nog twee soorte is wat endemies is vir 'n paar plekke aan die Suid-Afrikaanse weskus wat hulle S. decussata en S. freitagii noem. Die Europese soort S. perennis is gebruik om kaliloog uit die as daarvan te wen, hoewel in Nederland daarvoor meer die soorte van die geslag Salsola gebruik is, wat in Nederlands daarom Loogkruid genoem word.


'n Palindroom (vanuit Grieks: πάλιν, "opnuut" en δρόμος, "(deur)loop"), ook 'n keerwoord genoem, is 'n simmetriese volgorde van letters of syfers in 'n woord of 'n getal. Die palindroom bly dieselfde ongeag of dit van links na regs of van regs na links gelees word. Leestekens word nie in ag geneem nie. Voorbeelde van palindroom-woorde: dood droommoord (sover bekend die langste palindroom-woord in Afrikaans) ete knalplank kok lepel pap papajapap Asook: fokof (kru taal) Palindroom-sinne is dikwels absurd, maar af en toe maak hulle op 'n manier wel verrassend sin, soos die bekende Engelse "Able was I ere I saw Elba", wat aan Napoleon toegedig word. Die volgende voorbeelde van Afrikaanse palindroom-sinne klink bra kru as 'n mens hulle daarmee vergelyk, maar kan dalk tog iemand inspireer om iets pittigers te skep: Madam Einger Einstein E. laat Sarel lepel lê. Ras, taal en iets nie reg nie, madam? Madagaskar-bees kook see-brak sag, Adam. Kaas? Droomsap met ys?


Die oorspronklike Cyrilliese alfabet is in die 10de eeu in die Eerste Bulgaarse Ryk ontwikkel vir die skryf van godsdienstige tekste in Kerkslawies. Dit het die fonologiese basis van die ouer Glagolitiese alfabet gevolg wat deur die monnikebroers Cyrillus en Methodius ontwikkel is en is waarskynlik deur studente van die broers geskep. Baie van die letters kom van die Griekse alfabet, en vir klanke waarvoor daar nie Griekse letters was nie, is letters uit die Latynse en Glagolitiese alfabet aangepas. Die alfabet is deur die eeue aangepas by veranderings in die Slawiese tale en elke taal het ’n eie variasie van die alfabet aangeneem. Die letters wat uit Grieks oorgeneem is, het elk ’n syferwaarde gehad, in dieselfde volgorde as in die Griekse alfabet. Bo ’n syfer of reeks syfers is ’n titlo geplaas om aan te dui dat dit ’n syfer is. Cyrilliese alfabet Cyrilliese syfers Glagolitiese alfabet Die eerste vorm het in die tweede ontwikkel. Die oorspronklike twee-karakter-letter na Griekse voorbeeld het ontwikkel in die tweede vorm In Russies is die letter малый юс ("klein joes") genoem.


Die Mars Pathfinder was ’n Amerikaanse ruimtetuig wat in 1997 ’n basisstasie met ’n verkenningsvoertuig op Mars geland het. Dit het bestaan uit ’n landingstuig, wat hernoem is tot die Carl Sagan-gedenkstasie, en ’n liggewig-voertuig met die naam Sojourner. Die tuig is op 4 Desember 1996 gelanseer en het op 4 Julie 1997 op Mars geland – op ’n deel van Mars met die naam Ares Vallis, in die streek Chryse Planitia. Die landingstuig het toe oopgegaan en die Sojourner vrygelaat. Dié het talle eksperimente op die planeet gedoen om die atmosfeer, klimaat, geologie en samestelling van sy grond te ontleed. "argiefkopie". Geargiveer vanaf die oorspronklike op 13 April 2005. Besoek op 14 Augustus 2012. Hierdie artikel is ’n saadjie. Voel vry om Wikipedia te help deur dit uit te brei.


Encephalartos is 'n genus van broodbome wat aan die familie Zamiaceae behoort. Dit is die enigste genus van dié familie wat in Suid-Afrika voorkom. Daar hoort 68 spesies tot die genus en 37 kom in Suid-Afrika voor. Albanie-broodboom – (Encephalartos latifrons) Barbertonse broodboom – (Encephalartos paucidentatus) Bedford-broodboom – (Encephalartos cycadifolius) Bergpalm – (Encephalartos eugene-maraisii) Bloubroodboom – (Encephalartos nubimontanus) Blyderivierbroodboom – (Encephalartos cupidus) Boesmanrivier-broodboom – (Encephalartos trispinosus) Bosjesmansbrood – (Encephalartos caffer) Chimanimanibroodboom – (Encephalartos chimanimaniensis) Doringbroodboom – (Encephalartos horridus) Drakensbergbroodboom – (Encephalartos ghellinckii) Duinbroodboom – (Encephalartos arenarius) Dwergbroodboom (Encephalartos humilis) Jozini-broodboom – (Encephalartos senticosus) Kaapsehoop-broodboom – (Encephalartos laevifolius) Karoobroodboom – (Encephalartos lehmannii) Keibroodboom – (Encephalartos princeps) Lebombo-broodboom – (Encephalartos lebomboensis) Lillie-broodboom – (Encephalartos dyerianus) Lydenburg-broodboom – (Encephalartos inopinus) Middelburg-broodboom – (Encephalartos middelburgensis) Modjadji-broodboom – (Encephalartos transvenosus) Msinga-broodboom – (Encephalartos msinganus) Ngotshe-broodboom – (Encephalartos aemulans) Ngoye dwergbroodboom – (Encephalartos ngoyanus) Olifantsrivierbroodboom – (Encephalartos lanatus) Oos-Kaapse reusebroodboom – (Encephalartos altensteinii) Platorand-broodboom – (Encephalartos brevifoliolatus) Reusebroodboom – (Encephalartos natalensis) Stamlose broodboom (Encephalartos villosus) Suurbergbroodboom – (Encephalartos longifolius) Tongaland-broodboom (Encephalartos ferox) Umbeluzi broodboom – (Encephalartos umbeluziensis) Venda-broodboom – (Encephalartos hirsutus) Wasagtige broodboom – (Encephalartos cerinus) Withaarbroodboom – (Encephalartos friderici-guilielmi) Wolkberg-broodboom – (Encephalartos dolomiticus) Wollerige broodboom – (Encephalartos heenanii) Woodbroodboom – (Encephalartos woodii) Wikispecies het meer inligting oor: Encephalartos Alfabetiese lys van Suid-Afrikaanse bome Algemene gids tot BOME.


Komitas Vardapet Կոմիտաս Վարդապետ Armeense komponis en musiekwetenskaplike Musikale stroming Klassieke musiek Beduidende werke Badarak (Goddelike Liturgie) Monumente Monument vir Komitas en die slagoffers van die Armeense volksmoord Jardin d'Erevan, Parys Soghomon Gevorki Soghomonian, algemeen bekend as Komitas Vardapet of kort Komitas (Armeens: respektiewelik Սողոմոն Գևորքի Սողոմոնյան en Կոմիտաս Վարդապետ), volgens die Wes-Armeense transliterasie ook Gomidas Vartabed genoem (* 26 September of 8 Oktober 1869 in Kütahya, Ottomaanse Ryk, tans Turkye; † 22 Oktober 1935 in Parys, Frankryk) was 'n Armeense priester, komponis, sanger, koormusikus, musiekpedagoog, musieketnoloog en musiekwetenskaplike. Hy word vandag algemeen as die grondlegger van moderne klassieke musiek in Armenië beskou. Soghomon G. Soghomonian is in 'n musikale familie gebore. Toe hy ses maande oud was, is sy moeder oorlede. Op elfjarige leeftyd het hy sy vader verloor. Soghomon is deur sy grootmoeder grootgemaak totdat 'n prelaat van die plaaslike Armeense diosese hom na Etsjmiadsin, die setel van die Armeens-Apostoliese kerkhoof, saamgeneem het. Die prelaat, wat daar as biskop georden is, het vir sy opleiding gesorg.


Galeichthys is 'n genus van visse wat aan die familie van seebabers (Ariidae) behoort. Dit is die enigste genus in die subfamilie Galeichthyinae, hierdie genus word verder onderverdeel in vier spesies. Swart seebaber (Galeichthys ater) Castelnau, 1861 Wit seebaber (Galeichthys feliceps) Valenciennes, 1840 Galeichthys peruvianus Lütken, 1874 Natalse seebaber (Galeichthys trowi) Kulongowski, 2010 Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Ferraris, Carl J., Jr. (2007). "Checklist of catfishes, recent and fossil (Osteichthyes: Siluriformes), and catalogue of siluriform primary types" (PDF). Zootaxa. 1418: 1–628. Froese, Rainer, en Daniel Pauly, eds. (2011). Spesies van Galeichthys in FishBase. Desember 2011-weergawe. Hierdie artikel is ’n saadjie. Voel vry om Wikipedia te help deur dit uit te brei.


Die Slankberyx (Beryx splendens) is 'n vis wat wêreldwyd voorkom, behalwe in die oostelike Stille oseaan. Dit kom aan die kus van Suid-Afrika tussen Saldanhabaai en KwaZulu-Natal voor. In Engels staan die vis bekend as die Slender beryx. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa. Phil & Elaine Heemstra. 2004. ISBN 1-920033-01-7 Hierdie artikel is ’n saadjie. Voel vry om Wikipedia te help deur dit uit te brei.


Pseudocrenilabrus is 'n genus van visse wat aan die familie Cichlidae behoort. Daar is drie spesies wat hoort tot die genus en slegs een kom in Suider-Afrika voor. Al die spesies is mondbroeiers. Suidelike mondbroeier (Pseudocrenilabrus philander) Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies A Complete Guide to the FRESHWATER FISHES of Southern Africa. Paul Skelton. 2001. ISBN 978-1-86872-643-1


Abraham Jacobus (Braam) Raubenheimer (1920-2014) was 'n voormalige Suid-Afrikaanse politikus en die minister van waterwese in die kabinet van president John Vorster. Raubenheimer is in 1920 naby Vryburg gebore. Hy het in 1938 aan die Hoërskool Belfast gematrikuleer en daarna die graad BSc Agric aan die Universiteit van Pretoria verwerf. Hy was vanaf 1966 tot 1980 LV vir Nelspruit, vanaf 1971 tot 1976 adjunkminister van Bantoe Ontwikkeling en vanaf 1976 tot 1980 Minister van Waterwese en Bosbou. 'n Dam in die Krokodilrivier naby Lydenburg is na hom vernoem. Die dam se naam is later na die Kwenadam verander. Hy is ook die skrywer van die boek "My Afrikaner Pad & Nalatenskap", wat in 1999 verskyn het. Raubenheimer is op 8 Julie 2014 op 93-jarige ouderdom aan kanker oorlede. Hy word deur sy vrou en vyf dogters oorleef. Oud-minister van waterwese oorlede, besoek op 10 Julie 2014 Hierdie artikel is ’n saadjie. Voel vry om Wikipedia te help deur dit uit te brei.


Herlaai, of handlaai, is die proses waartydens vuurwapenammunisie deur die herlaaier, self gelaai word, deur die samestelling van individuele komponente, (dop, slagdop, kruit en koeël) eerder as om voorafgelaaide fabrieksammunisie aan te koop. Die doel van herlaai is om koste te bespaar en om die werkverrigting en akkuraatheid van jou vuurwapen te verbeter. Naas herlaai kan die kopspasie en loopbedding van die vuurwapen self die akkuraatheid ernstig beïnvloed. Enige vuurwapen bestaan uit 5 substelsels: dryfmiddel, patroondop, slagdoppie, koeël en die vuurwapen self. Werk versigtig en noukeurig en dra ´n veiligheidsbril Verstaan wat jy doen en hoekom dit op ´n bepaalde manier gedoen word Moenie dat iets jou aandag aftrek terwyl jy herlaai nie. Werk noukeurig. Moenie haastig probeer laai nie Gebruik toerusting en komponente/bestanddele soos deur die vervaardiger aanbeveel. Moenie komponente omruil nie. Bêre kruit in die oorspronklike houer in ´n koel en droë plek. Gebruik slegs kruit wat aanbeveel word in erkende handleidings en as jy seker is oor die identiteit van die kruit. Hou kruit en slagdoppies weg van hitte of oop vlamme.


Canticum Novum is die enigste koor in Suid-Afrika wat hoofsaaklik gewyde musiek sing en terselfdertyd oorwegend uit studente en jong werkendes bestaan. Hoewel voltyds aan die NG Moedergemeente op Stellenbosch gekoppel, is Canticum Novum ook 'n verhoogkoor wat in sy repertorium 'n wye verskeidenheid dek. Die koor is 'n vereniging van die Universiteit Stellenbosch. Cantate Domino canticum novum! -- Sing vir die Here 'n nuwe lied!! Die Stellenbosch Studentekerkkoor poog om die boodskap van die evangelie uit te dra en die Here ook as die Skepper van musiek te huldig. Dié doelwit van die koor word weerspieël in hulle leuse Cantate Domino, wat beteken: "Sing tot eer van die Here". Hierdie doelwit vind veral praktiese beslag in eredienste, waar gefokus word op Woordverkondiging en ondersteuning van die liturgie. Om hierdie rede omvat die koor se repertorium slegs gewyde musiek. Die kern bestaan uit ’n plataanblaar, simbolies ’n teken van standvastigheid, met die hoofnerf as ’n kruis. Die nege punte van die blaar verteenwoordig onderskeidelik die koorouers (boonste punt) en die agt stemgroepe. Die blomsteel is kloksgewys wat vooruitgang toon.


Die getal of die wiskundige konstante e is die grondtal van die natuurlike logaritme en word dikwels gedefinieer as: e = 1 + 1 1 + 1 1 × 2 + 1 1 × 2 × 3 + 1 1 × 2 × 3 × 4 + ⋯ {\displaystyle e=1+{\frac {1}{1}}+{\frac {1}{1\times 2}}+{\frac {1}{1\times 2\times 3}}+{\frac {1}{1\times 2\times 3\times 4}}+\cdots } . Die waarde van e kan ook bereken word deur:: e = lim n → ∞ ( 1 + 1 n ) n {\displaystyle e=\lim _{n\to \infty }\left(1+{\frac {1}{n}}\right)^{n}} Die getal e word ook die konstante van Neper (Napier) genoem, na die uitvinder van die logaritme, die Skotse wiskundige John Napier wat e omstreeks 1600 tydens sy werk aan een van die eerste rekenliniale teëkom het.


Die eksponensiële funksie, genoteer as exp(x) of ex, is soos die naam aandui, 'n funksie van die eksponent wat die getal e as grondtal gebruik, en wat ook die grondtal van die natuurlike logaritme is. Die eksponensiële funksie is 'n belangrike en veel gebruikte funksie in wiskunde. Die eksponensiële funksie kan op verskillende wyses formeel gedefinieer word. Enkele van die gangbare definisies sluit in: as 'n oneindige reeks e x = ∑ n = 0 ∞ x n n ! = 1 + x + x 2 2 ! + x 3 3 ! + x 4 4 ! + ⋯ {\displaystyle e^{x}=\sum _{n=0}^{\infty }{x^{n} \over n!}=1+x+{x^{2} \over 2!}+{x^{3} \over 3!}+{x^{4} \over 4!}+\cdots } as die limiet van 'n ry: e x = lim n → ∞ ( 1 + x n ) n {\displaystyle e^{x}=\lim _{n\to \infty }\left(1+{x \over n}\right)^{n}} as unieke oplossing van die beginwaardeprobleem f ′ ( x ) = f ( x ) , f ( 0 ) = 1 {\displaystyle f'(x)=f(x)\!\quad ,\quad f(0)=1} Die eksponensiële funksie is altyd positief (groter as nul) en neem toe met groter wordende x-waardes.


Die Suid-Afrikaanse Grensoorlog, ook algemeen die Angola-Bosoorlog genoem, was 'n konflik wat vanaf 1966 tot 1989 grotendeels in Suidwes-Afrika (nou Namibië) en Angola plaasgevind het. Die strydende magte was Suid-Afrika en sy geallieerde magte (hoofsaaklik UNITA) aan die een kant, en die Angolese regering, SWAPO en hulle bondgenote (hoofsaaklik Kuba) aan die ander kant. Dit was nou verweef met die Angolese Burgeroorlog en die Namibiese Onafhanklikheidsoorlog. Die resultaat van die grensoorlog was: Die onttrekking van buitelandse magte (beide Kuba en Suid-Afrika) uit Angola Namibië se onafhanklikheid Verergering van die Angolese Burgeroorlog. Lys van Operasies tydens die Suid-Afrikaanse Grensoorlog http://www.country-data.com/cgi-bin/query/r-663.html http://sadf.info/TitleSpecialForces.html "Castro in Africa". Geargiveer vanaf die oorspronklike op 16 September 2013. Besoek op 23 Januarie 2014. https://sites.google.com/site/sabushwarsite/interesting Wikimedia Commons het meer media in die kategorie Suid-Afrikaanse Grensoorlog. Hierdie artikel is ’n saadjie. Voel vry om Wikipedia te help deur dit uit te brei.


Die Namibkurper (Thoracochromis buysi) is 'n varswatervis wat in die Kunenerivierstelsel in Angola en Namibië voorkom en tot 175 mm lank word. In Engels staan die vis bekend as Namib river bream. Die vis het 'n breë kop, groot oë en 'n kort mond. Die mannetjies is groenerig geel aan die sye, geel op die kieue en blou onder die oë tot by die mond. Die dorsale vin het oranje punte met 'n blou streep net onder die punte. Daar is oranje kolle op die dorsale vin se membraan. Die anale vin het oranje kolle op. Die vis verkies om in sanderige omgewings wat vol plantegroei is, te leef. Alfabetiese lys van visse Kurper Lys van Suider-Afrikaanse visse volgens wetenskaplike name Lys van varswater visfamilies Lys van visfamilies http://fishbase.org/summary/Thoracochromis-buysi.html A Complete Guide to the FRESHWATER FISHES of Southern Africa. Paul Skelton. 2001. ISBN 978-1-86872-643-1 Greenwood, P. H., 1979. Towards a phyletic classification of the `genus' Haplochromis (Pisces, Cichlidae) and related taxa. Part 1. Bull. Br. Mus. (Nat. Hist.) Zool. v. 35 (núm. 4): 265-322.


Die Langwangkurper (Sargochromis greenwoodi) is 'n varswatervis wat voorkom in die Okavangorivier, boonste gedeelte van die Zambezirivier en die Kafuerivier. In Engels staan die vis bekend as die Deepcheek bream. Die vis se kleur is olyfgroen met twee swart horisontale bane oor die lyf waarvan een in die middel van die lyf is en die ander baan hoër op is. Die vinne is donker grysgroen en die onderkant van die stertvin het 'n rooi skynsel. Die mannetjie se dorsale vin het 'n rooi rant met donkergrys kolletjies op die membraan. Die analevin het 'n geel rant en rye oogvlekke. Broeiende mannetjies het 'n diep rooi skynsel op die kop en voorste gedeelte van die liggaam. Die vis word tot 30 cm lank. Die vis is skaars en leef in stil of stadigvloeiende water met digte plantegroei. Hulle vreet hoofsaaklik insekte, klein slakke en ander ongewerweldes, en soms ook klein vissies. Die wyfie is 'n mondbroeier en hulle broei in die somer. Alfabetiese lys van visse Kurper Lys van Suider-Afrikaanse visse volgens wetenskaplike name Lys van varswater visfamilies Lys van visfamilies http://fishbase.org/summary/Sargochromis-greenwoodi.html A Complete Guide to the FRESHWATER FISHES of Southern Africa.


Serranochromis is 'n genus van visse wat aan die familie Cichlidae behoort. Die genus is groot roofvisse wat voorkom in die riviere van tropiese Suider- en Sentraal-Afrika. Die genus het groot monde met koniese tande. Hulle is almal mondbroeiers. Daar is tien spesies wat aan die genus behoort en sewe van die spesies kom in Suider-Afrika voor. Serranochromis altus - Kromkop-kurper Serranochromis angusticeps - Smalkop-kurper Serranochromis longimanus - Langvin-kurper Serranochromis macrocephalus - Perskop-kurper Serranochromis meridianus - Laeveld-kurper Serranochromis robustus - Olyfkurper Serranochromis thumbergi - Bruinkol-kurper Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies A Complete Guide to the FRESHWATER FISHES of Southern Africa. Paul Skelton. 2001. ISBN 978-1-86872-643-1


Coega is 'n nywerheidsontwikkelingsone (NOS) naby Port Elizabeth, Oos-Kaap met 'n oppervlakte van 11 500 hektaar. Die Ngqura-diepwaterhawe maak deel uit van die ontwikkelingsone. Die hawe is vanaf 2002 ontwikkel en in 2009 in diens gestel. Ngqura is die diepste houereindpunt van Afrika suid van die Sahara en kan die nuwe-generasie-reuse-houerskepe hanteer. Transnet is tans besig om die mangaaneindpunte van Port Elizabeth na Ngqura te verskuif. Alle mangaan sal dan deur Ngqura uitgevoer word. Daar word ook beplan om die uitvoervermoë van 7 miljoen ton na meer as 20 miljoen ton te verhoog. Transnet het ook bevestig dat die spoorverbinding tussen Coega en die Noord-Kaap opgegradeer sal word. Daar word ook beplan om 'n raffinadery en 'n mangaan-smelter hier te bou. Tot en met Maart 2014 het slegs 23 ondernemings aanlegte in Coega gevestig, veral nadat die ontwikkelingsone se oorspronklike ankerprojek, 'n aluminium-smelter van Alcan, uit vrees vir 'n moontlike energietekort nie verwesenlik is nie. Intussen stel steeds meer beleggers belang in Coega. Die Sjinese onderneming FAW vervaardig hier vragvoertuie, Agni Steel het 'n klein staalfabriek geopen, en Afrisam beplan 'n nuwe sementmeul.


Gurbanguly Mälikgulyýewiç Berdimuhamedow (* 29 Junie 1957 in Babarap, rajon Gökdepe, oblast Asjchabat, Turkmeense SSR, Sowjetunie, tans provinsie Ahal welaýaty, Turkmenistan) is die leier van die eenheidsparty Turkmeense Demokratiese Party. Sedert 2007 beklee Berdimuhamedow die amp van staatshoof en regeringsleier van Turkmenistan. Wikimedia Commons het meer media in die kategorie Gurbanguly Berdimuhamedow. (en) President of Turkmenistan arrives in Mecca


Newcastle is (naas Sydney) die tweede grootste nedersetting in die Australiese deelstaat van Nieu-Suid-Wallis. Newcastle het sowat 288 duisend inwoners en is in 1804 gestig. Hierdie artikel is ’n saadjie. Voel vry om Wikipedia te help deur dit uit te brei.


Die NG gemeente Cathcart is 'n klein, meer as honderd jaar oue gemeente van die Nederduitse Gereformeerde Kerk met sy middelpunt op die Oos-Kaapse dorpie Cathcart. Die gebied wat nou Cathcart heet, was sowat 30 jaar lank 'n buitewyk van die NG gemeente Queenstown, maar teen Julie 1905 het daar sprake van afstigting gekom. Toe 'n gemeentevergadering gehou is, kon daar egter nie tot 'n beslissing gekom word nie. Hierop is besluit om lyste uit te stuur om die gevoel van die lidmate te toets. Die gevolg hiervan was dat weer 'n gemeentevergadering gehou is, waarop die stemming meer beslissend was. Die gemeente is egter eers op 26 Oktober 1907 amptelik gestig. Op 28 Julie 1906 is reeds besluit om 'n baie ruim pastorie op die dorp te bou om te voorsien in die behoeftes van die predikante, wat gewoonlik 'n baie groot huisgesin gehad het. Die pastorie het £1 270 gekos, maar het nog te klein geblyk te wees en is in 1913 teen 'n koste van £115 vergroot met 'n vertrek wat as studeerkamer vir die leraar kon dien.


Beatenberg is 'n driemanpopgroep vanuit Kaapstad wat in 2008 gevorm het. Die groeplede is Robin Brink op tromme, Ross Dorkin op baskitaar, en Matthew Field op sang. Die groep inkorporeer eenvoudige baslyne en ambianseffekte om nuwe era-ballades te skep. In verwysing na Field se vokale styl vergelyk Rolling Stone-tydskrif Beatenberg met Sting. Farm photos (2009) Echoes (2012) Rolling Stone Amptelike webwerf (en) Beatenberg op Soundcloud (en) Beatenberg op Facebook (en) Beatenberg op YouTube (en) Beatenberg op Twitter (en) Beatenberg op MySpace (en) "Scorpionfish" (regstreeks) Hierdie artikel is ’n saadjie. Voel vry om Wikipedia te help deur dit uit te brei.


Die NG gemeente Fort Beaufort is 'n gemeente van die Nederduitse Gereformeerde Kerk in die Sinode van Oos-Kaapland. Dit is in 1949 gestig in 'n twee dekade lange tydperk ná die einde van die Groot Depressie in 1933 wat gekenmerk is deur 'n merkwaardige toename in die getal gemeentes in die NG Kerk. In 2016 het die gemeente 200 belydende en 30 dooplidmate gehad. Destyds was daar net vier Sinodes, naamlik Kaap, Natal, Oranje-Vrystaat en Transvaal. Suidwes-Afrika was deel van die Kaapse Kerk en Rhodesië, Kenia en Tanzanië van die Vrystaatse Kerk. In die Kaapse Kerk is tussen 1933 en 1942 altesaam 97 gemeentes afgestig. In Natal, altyd die kleinste van die Sinodes wat teen 1932 slegs 10 gemeentes gehad het, kom in dié tydperk 'n verdere 16 gemeentes tot stand, maar van 1925 tot 1933 is nie 'n enkele gemeente afgestig nie. In die Vrystaat (Midde-Afrika ingereken) was daar teen 1932 79 gemeentes met, soos elders, geen afstigtings in 1931 of 1932 nie weens die Groot Depressie, maar in die volgende 20 jaar ontstaan 30 gemeentes.


Rugby League Park (ook bekend as Christchurchstadion) is 'n stadion in Christchurch, Nieu-Seeland, wat vir rugby en rugby league aangewend word. Die stadion was vroeër bekend as die Addington Skougronde en word besit deur die Canterbury Rugby League. Rugby League Park het ernstige skade gekry tydens die Christchurch-aardbewing in Februarie 2011 en was gesluit tot 24 Maart 2012. Na die aardbewing moes die pawiljoene afgebreek word. Die AMI-stadion, die hoofsportgronde in Christchurch, het egter heelwat meer skade gely. As tydelike vervanging vir die stad is Rugby League Park opgegradeer na 18 000 sitplekke in Maart 2012 met ’n moontlike uitbreiding na 26 000 vir groot wedstryde. Die gevolg was dat die Crusaders hul basis na Rugby League Park verskuif het vir die 2012 Superrugbyseisoen. Die stadion sou ook die gasheer wees van ’n All Black-wedstryd en ’n wedstryd van die Wellington Phoenix. (en) Afskop uitgestel maar wintersportsoorte verwag om te speel Geargiveer 24 Julie 2011 op Wayback Machine The Star, 4 Maart 2011 (en) Nuwe rugbystadion vir Christchurch New Zealand Herald, 8 November 2011 Gorman, Paul (8 September 2011).


Oliestoei (Turks: yağlı güreş), ook bekend as Turkse stoei, is die nasionale sport in Turkye. Dit word so genoem omdat die stoeier sy hele lyf met olyfolie bedek. Die stoeiers word pehlivan genoem (van Persies: پهلوان of pehlevān; "held" of "kampioen") en dra ’n leerbroek, wat ’n kisbet (soms kispet) genoem word. Dit word tradisioneel van die vel van waterbuffels gemaak, maar deesdae van kalfsleer. In die Ottomaanse Ryk het stoeiers die gevegkuns in spesiale skole, tekke, geleer. Dit was nie net sportskole nie, maar ook geestelike sentrums. Anders as by Olimpiese stoei, kan ’n oliestoeigeveg gewen word deur die hand deur die teenstander se kisbet te steek en hom so vas te pen. So ’n wen word paça kazık genoem. Gevegte het oorspronklik nie ’n maksimum tydsduur gehad nie en dit kon dus ’n dag of twee lank aanhou totdat die een stoeier wen, maar sedert 1975 is die tydsduur vasgestel op ’n maksimum van 40 minute of 30 minute, na gelang van die kategorie.


Meso-Amerika (Spaans: Mesoamérica; letterlik "Sentraal-Amerika" in Grieks) is 'n historiese kultuurlandskap in die huidige Sentraal-Amerika, waar vergelykbare beskawings tot die ontdekking van Amerika deur Christophorus Columbus in 1492 en die daaropvolgende Spaanse verowering in die 15de en 16de eeu bestaan het. Hierdie beskawings sluit in die Nahua (Asteke, Tlaxcalteke en Tolteke), Boruca, Chichimeke, Huaxteke, Huichole, Maja (Lacandone), Mayangna, Mazateke, Mixe, Mixteke, Olmeke, Otomí, Purépecha, Totonake en Zapoteke. Die gebied van Meso-Amerika maak deel uit van die huidige lande Meksiko, Belize, Guatemala, El Salvador, Honduras, Nicaragua en die noorde van Costa Rica. Volgens die OESO se definisie is Meso-Amerika in ekonomiese opsigte 'n multinasionale streek in Sentraal-Amerika, wat uit die lande Belize, Costa Rica, El Salvador, Guatemala, Honduras, Nicaragua en Panama, asook die nege suidoostelike Meksikaanse deelstate Campeche, Chiapas, Guerrero, Oaxaca, Puebla, Quintana Roo, Tabasco, Veracruz en Yucatán bestaan.


Die NG gemeente Oospark is 'n gemeente van die Nederduitse Gereformeerde Kerk in die Sinode Goudland (voorheen Sinode van Wes-Transvaal). Die gemeente is gestig in 1974. Die kerkgebou is geleë op die hoek van George Duff- en Bremerstraat, Vanderbijlpark. In 2013 was die leraarsamp vakant. Daar was in daardie jaar 83 doop- en 416 belydende lidmate. Die gemeente se kerkgebou soos te sien op Google Maps. Small, Mario (samesteller). 2013. Jaarboek van die NG Kerke. Wellington: Tydskriftemaatskappy van die NG Kerk NPC – 'n divisie van Bybel-Media. Hierdie artikel is ’n saadjie. Voel vry om Wikipedia te help deur dit uit te brei.


Die Umtamvuna Natuurreservaat is 3 257 hektaar groot en geleë aan die KwaZulu-Natal-kant van die Mtamvunarivier oorkant die voormalige Transkei. Die naaste dorp is Port Edward, 8 km noordoos van die reservaat. Die Mtamvunarivier vorm die suidelike grens van die reservaat, met 'n rivieroewer van ongeveer 28 km. Die reservaat word deur Ezemvelo KZN-Natuurlewe bestuur. Die seldsame plant Watsonia mtamvunae kom in die reservaat voor. Samango-aap, Blouduiker, Bosbok en Luiperd Stuart, Chris & Mathilde (2012). National Parks and Nature Reserves. Struik Travel and Heritage. ISBN 978-1-77007-742-3.


Ds. George Rudman (Uitenhage, 2 September 1869 - 13 Julie 1948) was 'n leraar in die Nederduitse Gereformeerde Kerk wat in sy hele loopbaan in net twee gemeentes gedien het, naamlik die NG gemeente Albanie en toe die NG gemeente Hanover. Ds. Rudman was 'n seun van die NG gemeente Uitenhage. Hy voltooi sy kursus aan die Teologiese Kweekskool op Stellenbosch einde 1897 en word die volgende jaar beroep na die NG gemeente Albanie, waarvan die kern destyds op die Oos-Kaapse dorpie Riebeek-Oos was, maar wat intussen na Grahamstad verskuif het ná die inlywing van die NG gemeente Grahamstad by die moedergemeente in 2000. Hier is ds. Rudman op 11 Junie 1898 georden en bevestig. Hy arbei 22 jaar lank met getrouheid en toewyding in Albanie in die tyd toe die ondernemende gemeente die ander deel van die geskiedkundige plaas Mooimeisjesfontein, vroeër die eiendom van die Voortrekkerleier Piet Retief, aankoop om 'n tweede "Kakamas" (arbeidskolonie van die NG Kerk vir behoeftige lidmate) te begin. Die gemeente het die eerste deel van die plaas omstreeks 1840 gekoop in die dienstyd van ds.


Die swartkopkleinjantjie (Apalis melanocephala) is 'n gelokaliseerde algemene standvoël wat leef in die blaredak van laagland- en rivierbos; veral waar daar verstrengelde rankplante is. Die voël is 13 cm groot en weeg 9 gram en kom voor in sentraal Mosambiek. In Engels staan die voël bekend as die Black-headed Apalis. Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-928-1 BirdLife International (2012). "Apalis melanocephala". IUCN Rooilys van Bedreigde Spesies. Weergawe 2012.1. Internasionale Unie vir die Bewaring van die Natuur. Besoek op 16 Julie 2012.AS1-onderhoud: ref=harv (link) Hierdie artikel is ’n saadjie. Voel vry om Wikipedia te help deur dit uit te brei.


Muswell Hill is 'n voorstad in die noorde van Londen wat grotendeels in die groen distrik London Borough of Haringey, sowat 9 kilometer noord van Charing Cross en 9 kilometer noord van die City of London, tussen die vermaakplek Alexandra Palace en Highgate Woods geleë is. Muswell Hill is op meer as 100 meter bo seevlak een van die hoogste punte in Groter Londen en staan vir sy skoon vars lug bekend. Alhoewel twee besige winkelstrate, Broadway en Fortis Green Road, deur die voorstad loop, het die buurt steeds sy landelike dorpskarakter bewaar. Die meeste woonhuise in die gebied dateer uit die Edwardiaanse tydperk, met enkele Victoriaanse asook huise uit die 1920's en 1930's daartussen. Terwyl ook baie woonstelgeboue ontstaan het en groter woonhuise in woonstelle opgedeel is, het die groot vraag na ruim gesinshuise daartoe gelei dat ou huise tans weer in hul oorspronklike glorie as enkelgesinshuise herstel word. Groot dele van die gebied is vanweë sy voortreflike voorbeelde van Edwardiaanse boukuns tot bewaringsgebied verklaar. So het ook die Edwardiaanse voorkoms van Broadway en Fortis Green Road bewaar gebly.


Die Geelglasogie (Zosterops senegalensis) is 'n algemene standvoël in boomveld, bossieveld, woud en tuine. Die voël is 11 cm groot en weeg 10 gram. In Engels staan die voël bekend as die African Yellow White-eye. Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-926-7 BirdLife International (2012). "Zosterops senegalensis". IUCN Rooilys van Bedreigde Spesies. Weergawe 2012.1. Internasionale Unie vir die Bewaring van die Natuur. Besoek op 16 Julie 2012.AS1-onderhoud: ref=harv (link) Hierdie artikel is ’n saadjie. Voel vry om Wikipedia te help deur dit uit te brei.


Ovamboland was 'n vorige Bantoestan (tuisland) in die noorde van Suidwes-Afrika. Dit het 'n oppervlak van sowat 52 072 vierkante kilometer beslaan. Die hoofstad was Eenhana. Die tuisland is geskep om die Ovambosprekende mense te huisves en in 1964 het dit meer as 239 000 inwoners gehad. Volgens die voorbereiding van die Namibiese onafhanklikheid van Suid-Afrika, is die tuisland heringelyf by Namibië, en wel as deel van Ohangwena. Wikimedia Commons het meer media in die kategorie Ovamboland. (en) "Owambo". Encyclopædia Britannica. Besoek op 24 Junie 2019. Hierdie artikel is ’n saadjie. Voel vry om Wikipedia te help deur dit uit te brei.


Cosmo City is 'n nuwe voorstad in Johannesburg, Suid-Afrika. Die voorstad is in 2004 uitgelê. In 2011 het Cosmo City 44 295 inwoners gehad, waarvan 97,2% swartmense was. "joburg.org.za". Geargiveer vanaf die oorspronklike op 28 April 2014. Besoek op 28 April 2014. 2011-sensus (Cosmo City) Hierdie artikel is ’n saadjie. Voel vry om Wikipedia te help deur dit uit te brei.


Die NG gemeente Noupoort is 'n gemeente van die Nederduitse Gereformeerde Kerk in die NG Sinode van Oos-Kaapland, hoewel die dorp Noupoort en dus ook die gemeente sedert 1994 in die provinsie Noord-Kaap geleë is. Die dorp Noupoort is 45 km suid van Colesberg geleë en het sy naam gekry na aanleiding van 'n nou poort in die Carltonh Heights 27 km noordwes van die dorp. Die syspoor na De Aar vanaf die hooflyn tussen Kaapstad en Johannesburg is in 1881 voltooi. Ten einde 'n rangeer- en aansluitingswerf daar te stel asook 'n steenkooldepot, is die plaas Hartebeeshoek in 1884 van Barend Kruger aangekoop en 'n stasie daarop gebou. Die oorspronklike naam, Naauwpoort, na aanleiding van 'n aangrensende plaas, is in 1963 verafrikaans tot Noupoort. 'n Dorpie het mettertyd om die stasie ontwikkel en in 1942 munisipale status verwerf. Die meeste bedrywighede op die dorp het gewentel om die spoorweë; in 'n stadium het tot honderd treine daagliks deur die dorp gery. Naauwpoort het, wat die NG Kerk betref, beurtelings onder die Steynsburg, Middelburg, Hanover en Colesberg geressorteer tot dit op 20 November 1944 van laasgenoemde as 'n aparte gemeente afgestig is.


Die Laeveldnaboom (Euphorbia evansii) is 'n plant van die naboomfamilie Euphorbiaceae. Euphorbia evansii se verspreiding is beperk tot die suidelike laeveld van Mpumalanga in Suid-Afrika, die Drakensberg naby die Strydomtonnel, tot in eSwatini en enkele dele van KwaZulu-Natal. Die plant se stam bevat 'n melkerige stof met karsinogeniese eienskappe. Kontak daarmee veroorsaak erge velirritasie, en indien die oë aangetas word, kan dit blindheid veroorsaak. Die boom se nasionale nommer is 348. Alfabetiese lys van Suid-Afrikaanse bome https://www.treetags.co.za/national-list-of-indigenous-trees/ Wikimedia Commons het meer media in die kategorie Laeveldnaboom. Wikispecies het meer inligting verwant aan Laeveldnaboom


Die Siluur is ’n geologiese periode wat gestrek het van die einde van die Ordovisium sowat 443,4 miljoen jaar gelede tot die begin van die Devoon sowat 419,2 miljoen jaar gelede. Soos met die ander geologiese periodes is die rotsbodems wat die periode se begin en einde bepaal, goed geïdentifiseer, maar die presiese datums kan met miljoene jare verskil. Die begin van die periode het gevolg op die Ordovisium-Siluur-uitwissing sowat 443 miljoen jaar gelede toe 60% van die seelewe uitgewis is. ’n Belangrike mylpaal in die Siluur was die verskyning van visse met kake en grate. Lewe op land het ook toegeneem: mosagtige, vaatryke plante langs mere, strome en aan die kus, asook klein geleedpotiges op die droë grond. Die lewe op land sou egter eers in die Devoon noemenswaardig uitbrei. Palaeos: Geargiveer 9 Maart 2012 op Wayback Machine Siluur UCMP Berkeley: Die Siluur USGS:Siluur- en Devoon-rotse Geargiveer 24 Augustus 2006 op Wayback Machine Voorbeelde van Siluur-fossiele Wikimedia Commons het meer media in die kategorie Siluur. Wikiwoordeboek het 'n inskrywing vir Siluur.


Postuum (Latyn: "postumus") beteken "na die dood", "na iemand se dood". Die woord word meestal gebruik om die werk van 'n skrywer, wat na sy dood gepubliseer is, te beskryf. Dit kan ook gebruik word om 'n eer wat iemand na sy dood te beurt val te beskryf. Postuum is afgelei van die Latynse woord postumus, oortreffende trap van post ("na"), wat onder meer "seun gebore na die dood van die vader" beteken. Sy laaste roman is postuum uitgegee. Die werk is postuum betitel en gepubliseer. Sy het postuum internasionale bekendheid met die publisering van haar dagboek verwerf. Die Gustav Preller-prys is in 1973 postuum aan hom toegeken. 'n Aantal voorheen onbekende werke is postuum gepubliseer. Hierdie artikel is ’n saadjie. Voel vry om Wikipedia te help deur dit uit te brei.


Die Paleosoïkum of Paleosoïese Era is die eerste van die drie geologiese eras van die Fanerosoïkum-eon en strek van sowat 541 miljoen tot 252,2 miljoen jaar gelede. Dit is die langste van die Fanerosoïese eras en word onderverdeel in ses periodes: die Kambrium, Ordovisium, Siluur, Devoon, Karboon en Perm. Die woord Paleosoïkum is afgelei van die Griekse παλαιός (palaios) en ζωή (zoe), wat "antieke lewe" beteken. Die Paleosoïkum was ’n tyd van drastiese geologiese, evolusionêre en klimaatsveranderinge. In die Kambrium het die vinnigste en mees wydverspreide diversifikasie van lewe op aarde plaasgevind. Dit is bekend as die Kambriese Ontploffing en die meeste moderne filums het in dié tyd ontstaan. Visse, geleedpotiges, amfibieë en reptiele het almal in die Paleosoïkum ontstaan. Die lewe het in die oseaan begin, maar eindelik oorgespoel tot op die land. Groot woude met primitiewe plante het die kontinente bedek en baie van hulle het die steenkoolneerslae van Europa en die oostelike Noord-Amerika gevorm. Teen die einde van die era het groot, gesofistikeerde reptiele die Aarde oorheers en die eerste moderne plante (konifers) het verskyn.


Constantinus II was 'n teenpous na die dood van Pous Paulus I. Hy is aangestel deur sy broer Toto met die hulp van Toskaanse troepe en weer afgeset deur die primicesrius Chistoforus met die hulp van Lombardiese troepe. Constantinus is gebore in Nepi uit 'n adellike Romeinse familie. Na die dood van Pous Paulus I trek sy broer Toto, graaf van Nepi op na Rome met die hulp van Toskaanse troepe. Toto neem die heerser van Rome, die primicerius Christoforus gevange en maak sy broer pous ondanks die feit dat Constantinus geen priester was nie. Toto en Constantinus bestuur Rome vir 'n jaar as tiranne. Hulle het steun gesoek by Pepyn die Korte van Frankryk, maar Pepyn het hom afsydig gehou. In 768 help die burgers vir Christoforus om te ontsnap na die Lombarde. Met die hulp van koning Desiderius van die Lombarde ('n vyand van Pepyn) neem hulle Rome in in die jaar 768. Desiderius benoem die Lombardiese Philippus tot pous. Op 1 Augustus 768 roep Christoforus die kerklike regbank byeen. Die regbank ontslaan Constantinus en Philippus staan vrywillig terug. Die regbank benoem toe Pous Stefanus III as die nuwe pous.


Die Slag van Tweebosch het op 7 Maart 1902 plaasgevind tydens die Tweede Vryheidsoorlog by Tweebosch. Tweebosch is 'n plaas waar die Klein-Hartsrivier in die Hartsrivier invloei. Hier het 'n Boeremag, onder bevel van generaal Koos de la Rey, 'n oorwinning oor 'n Britsemag, onder bevel van generaal Paul Methuen, behaal. Skermutselinge van die Tweede Vryheidsoorlog The War Reporter. J.E.H. Grobler. Jonathan Ball Publishers. 2004. ISBN 978-1-86842-186-2 Hierdie artikel is ’n saadjie. Voel vry om Wikipedia te help deur dit uit te brei.


Rut is die agste boek van die Hebreeuse Bybel en handel oor 'n ou gebruik, dié van losser. Toe Naomi na haar man en seuns se dood in Moab terugkeer Betlehem toe, kom Rut, haar een Moabitiese skoondogter, saam. Rut ontmoet vir Boas op sy koringland buite Betlehem en trou later met hom. Die mooi verhaal vertel hoe 'n ou gebruik, dié van losser, in die vroeë geskiedenis van Israel toegepas is. Wanneer 'n man gesterf het, moes sy naaste manlike bloedverwant die weduwees en weeskinders onder sy sorg neem. Hy moes toesien dat hulle versorg word en dat die familiegrond wat in vreemde hande geval het, losgekoop word. Daarom is hy die losser genoem. Verder verduidelik die boek ook hoe dit gebeur het dat daar Moabitiese bloed in Dawid se are gevloei het, en dit ten spyte van die bepaling van Deuteronomium 23:3-6. Die Bybel: Nuwe vertaling (Bybelgenootskap van Suid-Afrika) Wikiwoordeboek het 'n inskrywing vir Rut.


'n Spasiefout by kontinentale Germaanse tale verwys na die verskynsel waar woorde wat deel is van 'n samestelling los van mekaar geskryf word (met 'n spasie tussenin), terwyl die spelreëls voorskryf dat hul vas of met 'n koppelteken geskryf moet word. Dit kom veral voor by samestellings wat uit lang woorddele bestaan, of waarvan een van die woorddele 'n eienaam of handelsnaam is. Volgens die AWS word spasiefoute in Afrikaans gewoonlik gemaak weens voortdurende kontak met Engels, waar die los of vas skryf in baie gevalle nie so konsekwent soos in Afrikaans is nie. Afrikaanse woordelys en spelreëls, 10de uitgawe. bl. 112-113 Hierdie artikel is ’n saadjie. Voel vry om Wikipedia te help deur dit uit te brei.


Abell 39 is ’n planetêre newel met ’n lae oppervlakhelderheid in die sterrebeeld Hercules. Dit is die 39ste inskrywing in George Abell se katalogus van planetêre newels van 1966, (en 27ste in sy 1955-katalogus van 86 ou planetêre newels wat óf hy óf Albert Wilson voor Augustus 1955 ontdek het). Dit is sowat 6 800 ligjare van die Aarde af en 4 600 ligjare bo die galaktiese vlak. Dit is feitlik volkome sferies en een van die grootste bekende sfere, met ’n radius van sowat 2,5 ligjare. Sy sentrale ster is effens wes van die middel by sowat 2″ of 0,1 ligjare. Dit lyk nie of dit deur ’n wisselwerking met die interstellêre medium veroorsaak word nie, maar eerder deur ’n klein asimmetriese ejeksie wat die ster laat beweeg het. Die massa van die ster is sowat 0,61 M☉, met die materiaal in die planetête newel wat bydra tot ’n bykomende 0,6 M☉. Die oostelike deel van die newel is 50% helderder as die westelike deel. Dit kan moontlik wees vanweë die posisie van die sentrale ster.


’n Chron is die kleinste eenheid van tyd wat in die geochronologie gebruik word en is tydperke waarin tydsnedes onderverdeel word. In die chronostratigrafie word dit ’n chronosone genoem. Hierdie artikel is ’n saadjie. Voel vry om Wikipedia te help deur dit uit te brei.


Eltville am Rhein [ˈɛltvɪlə] is die oudste en grootste nedersetting in die Rheingau-streek en die administratiewe distrik Rheingau-Taunus-Kreis in die Duitse deelstaat Hesse. Bekend as die "Stad van wyn, vonkelwyn en rose" en die Gutenbergstadt , is Eltville 'n rustige klein stad wat regstreeks aan die Rynoewer geleë is en sy geskiedenis tot die Romeinse tydperk kan terugvoer toe dit as Alta Villa gestig is. Later het Eltville 'n Frankiese nedersetting en die setel van 'n koningshof geword waar Boudewyn van Trier in 1330 met die bou van 'n kasteel begin het. Twee jaar later het keiser Lodewyk van Beiere stadsregte aan Eltville gegee. Ná Boudewyn se afsterwe in 1348 het die kasteel as die gunsteling-somerwoning van die keurvorste van Mainz gedien. Eltville word ook met die vroeë geskiedenis van die drukkuns verbind. Op 17 Januarie 1465 het aartsbiskop en keurvors Adolf II van Nassau hier Johannes Gutenberg, die uitvinder van die drukpers, tot hofedelman verhef en 'n lyfrente aan hom toegeken wat belastingvryheid en kleding asook jaarliks 2 180 liter graan en 2 000 liter wyn ingesluit het.


Ekstrusie of uitvloeiing in vulkanologie verwys na stollingsgesteentes wat bo die aardkors gevorm het deur vulkaanuitbarstings – dus vanweë magma wat uit die aarde uitgebars of uitgevloei het. Dit staan teenoor intrusie, wanneer magma in ander gesteentes ingepers word sonder om die oppervlak te bereik. Ekstrusiewe magma kan baie vinniger in die oop lug of onderwater afkoel en daar is min tyd vir die vorming van kristalle. Hierdie artikel is ’n saadjie. Voel vry om Wikipedia te help deur dit uit te brei.


Prinses Victoria Eugénie Julia Ena van Battenberg, genoem Ena (* 24 Oktober 1887 in die Balmoral-kasteel, Skotland; † 15 April 1969 in Lausanne, Switserland), was 'n Duits-Britse prinses wat deur haar huwelik met Alfonso XIII (1886-1941) koningin van Spanje geword het (1906-1931). Sy is die oergrootmoeder van die huidige Spaanse monarg, koning Felipe VI. Hierdie artikel is ’n saadjie. Voel vry om Wikipedia te help deur dit uit te brei.